Pajenn:Marigo - Abrege eus an Aviel.djvu/71 - Wikimammenn\nPajenn:Marigo - Abrege eus an Aviel.djvu/71\npere am avertis avoalc’h n’am eus muy cals amser da veva.\nNe d’eo quet avoalc’h songeal e teui ar maro, ret eo songeal e teui souden. Ar vuez-mâ a so ber : tremen a ra evel ur squeud ; ar maro ne ell quet eta beza pell diouzomp. Livirit eta alies deoc’h hoc’h-unan : ar bloas-mâ, ar zun-mâ, en deiz-mâ a ell beza an diveza eus va buez. Guelet a ràn re-all o vervel pere a oa quer yaouanc ha quen dispos ha me. Meur a hini a vez surprenet gant ur maro subit e creiz o nerz hac o brud. Ar memes tra a ell erruout guene-me ;\nAdtapet diwar « https://br.wikisource.org/w/index.php?title=Pajenn:Marigo_-_Abrege_eus_an_Aviel.djvu/71&oldid=94431 »\nKemmoù diwezhañ degaset d'ar bajenn-mañ d'an 29 Her 2016, da 16:07.


3 619 ann. (2018)\nMelestradurezh: krouet e voe ar gumun e 1790; gant al lezenn eus an 23 a viz Eost 1790 e voe lakaet Noal-Pondi da bennlec'h ur c'hanton, hini Noal-Pondi, gant teir c'humun ennañ: Kroeshañveg, Noal-Pondi ha Sant-Goneri; e Bann Pondi e oa. Dilamet e voe kanton Noal-Pondi e 1801 gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix. Lakaet e voe Noal-Pondi e kanton Pondi bet miret ha brasaet gant ar memes lezenn. Lakaet e oa bet Noal-Pondi en Arondisamant Pondi bet krouet e 1800 .\nKrouet e voe kumunioù Gweltaz, Kerforn, Sant-Jelan ha Sant-Turiav d'ar 5 a viz Eost 1839 diwar lodennoù eus kumun Noal-Pondi .\n138 gwaz eus ar gumun a gollas o buhez abalamour d'ar brezel, d.l.e. 4,92 % eus he foblañs e 1911 .\nDaou zen eus ar Rezistañs a voe serret e miz Mae 1944 gant an Alamaned; fuzuilhet e voent e gwikadell Porzh-Loeiz goude bout bet boureviet e Logunec'h ; adkavet e voe o c'horfoù d'an 23 a viz Mae 1945 .\nMervel a reas 27 den ag ar gumun abalamour d'ar brezel .\nD'ar 16 a viz Even 1944 e voe tapet 10 000 Lur en ti-post gant tud eus ar Rezistañs .\nE distro-skol 2015 e oa 27 skoliad enskrivet er c'hlasoù divyezhek (7,9 % eus skolidi ar gumun evit a sell ouzh ar c'hentañ derez) .\nJoseph Cadic, maer ar gumun ha kannad ar Mor-Bihan e Kambr an deputeed (5 a viz Gwengolo 1886-7 a viz Mae 1971) .\nAdtapet diwar « https://br.wikipedia.org/w/index.php?title=Noal-Pondi&oldid=1899698 »\nKemmoù diwezhañ degaset d'ar bajenn-mañ d'an 7 Ebr 2021, da 10:39.


An Dolce Vita e Marzoù Breizh\nVillae giz Toskana, gwaregoù ha kinkladurioù gant brikennoù, kolonnegoù war valir, gwez-olivez o delioù o vordrouzal war ar savennoù, roz ha gwiniegi o fiñval war an treilhennoù, kloc'htioù karrez toet gant teol ront... Daoust hag en Italia e vefec'h ? N'emaoc'h ket avat, Sevr Klison an hini zo o lufrañ e deun an draonienn.\nKroashent ar broioù hag ar sevenadurioù\nA-dal d'an Anjev ha d'ar Poatev, e kember ar Sevr gant ar Moine, e voe savet ur c'hastell kreñv, un tour-meur sko gantañ, gant Dugelezh Breizh er 14vet kantved. E-touez an aotrouien a vevas ennañ e oa ar c'honestabl brudet Olier Klison. E-kerzh e gantved e voe savet koc'huioù ha pontoù er gêr. E 1793 e voe drastet Klison gant brezelioù ar chouanerezh. Degaset e voe buhez en-dro en draonienn a-drugarez da dri den hag a oa sot gant Italia. Diwar neuze eo neuziet Klison un tamm giz Toskana en un doare digustum. Dont a ra an teol hag ar brikennoù da gejañ gant ar mein-glas hag ar greuvaen.\nPa'z a ar Grennamzer da Romantelezh\nLivioù ha blazioù a vez leizh ar c'hoc'huioù eus ar 15vet kantved. Bodet e vez produerien ha lipouzerien dindan ar framm koad derv, sapr ha kistin, bep Gwener da-geñver ar marc'had.\nUn tamm izeloc'h e weler tres sonn ar c'hastell. Gant dismantroù kaer e valegoù-tarzhell, e dourioù hag e bont-gwint ez a d'ober kalon an endro romantel bet adsavet e Klison.\nDiskennit gant straed Tire-Jarrets pe straed an Iliz-chabistr en em gavout e pont an Draoñienn ha pont Sant-Anton bet savet er 15vet kantved. Diwar an hini kentañ e c'haller sellet ouzh ar gêr gozh en he c'haerañ. Div volz dezho stumm ur wareg torr a ya d'ober an eil.\nAn hunvre italian\nAwenet e voe ar vreudeur Cacault hag ar c'hizeller Lemot evit degas buhez en-dro e Klison. En 19vet kantved e voe sevenet mennozh dirollet Domani Gwaremm Lemot. En ur park koadek ez eus lakaet savadurioù giz Italia, delwennoù giz an Henamzer ha temploù bihan evel en ur seurt endro peurgempouez. En antre an domani emañ Ti al Liorzhour a zo ur gwir bennoberenn vihan a-fet an doare tiez a-c'hiz-kozh eus Italia. Dont a ra gwere ar Villa Lemot, savet er stumm nevezklasel, da valirañ a-us ar Sevr.\npe C'hoant da vezañ e-mesk an natur ?\nGant ar Sevr, ar Mewan hag ar Moine e vez treset troiadoù evit ar valeerien a-hed ar ribloù, pe ar roeñverien e skeud ar gwez. Un dibab hentadoù etre ar stêrioù hag ar gwiniegi.


Buhez ar Sent/1912/Ambroaz - Wikimammenn\nBuhez ar Sent/1912/Ambroaz\n◄ Nikolas, eskob Myr Ambroaz Gouel ar Gonsepsion ►\nSeizvet devez a viz Kerdu\nEskob ha doktor eus an Iliz (***-397)\nAr zant-man a oa ganet en Trêv, war-dro ar bla 340. E gerent a oa pinvidik hag a ligne uhel, hag an impalaer Konstantin en devoa laket e dad da c’houarn hon bro, a oa d’ar mare-ze dindan galloud ar Romaned ; kristenien vat oant ive, hag eur plac’h yaouank eus ar familh he devoa skuilhet he gwad evit Jezuz-Krist. Goude maro he fried, mamm Ambroaz a deuas da Rom evit gallout êsoc’h a ze skola he bugale.\nPeurc’hrêt gantan e studi, Ambroaz a oe hanvet da c’houarner kêr vras Milan.\nPevar bla so e oa er gêr-ze, pa deuas an eskob Auxans da vervel.\nPobl Milan hag an eskibien diwar-dro a ’n em zastumas en eun iliz evit hanvan eun all en e blas ; mes n’hallent ket en em glevet, ha kelou a oe kaset d’ar gouarner e oant en em rannet en diou gostezen, hag an eil a oa ken kounnaret ouz eben ma oant prest d’en em gannan. Ambroaz a deuas d’an iliz evit lakat ar peuc’h. Komz a reas gant nerz, mes ive gant dousder ; an holl hen selaoue gant evez, pa oe klevet eur pôtrig yaouank o lavaret : « Ambroaz da eskob ! » Kerkent ar bobl a youc’has a bouez penn : « Ambroaz da eskob ! Ambroaz da eskob ! »\nAmbroaz ne felle ket d’ezan kredi ar pez a gleve, rak ne oa ket c’hoaz badezet. Biskoaz n’en devoa sonjet bezan beleg ; hag an impalaer Konstantin en devoa difennet ouz an dud en karg reseo an urziou sakr.\nDiskouez a reas eta ne felle ket d’ezan, evit priz ebet, bezan eskob. Epad an noz e kuitaas Milan, mes ken tenval oa ma ne ouie ket pelec’h ec’h ee, ha pa zavas an de, e welas e oa dizroet adarre da gichen kêr.\nKaset a oe kelou d’an impalaer, ha Valantinian I a skrivas e-unan eul lizer d’e c’houarner, hag el lizer-ze e lavare d’ezan e oa bet meurbed eurus o klevet ar pez a oa digouezet. Diwar neuze, Ambroaz ne enebas mui ha, dindan eiz devez, e oe badezet, beleget ha grêt eskob.\nGoude-ze ne reas nemet studian ar Skritur-Zakr, pedi ha labourat da zovetât an eneou. Nebeut amzer a roë d’ar c’housked, hag alïes ne gemere tamm arôk an abarde. Poanial a reas, dreist-oll, da zifenn ar fe katolik eneb an Arianed hag an heretiked a oa en e eskopti, ha dont a reas a benn, dre e brezegennou, da lakat eun niver bras aneze da zistrei ouz Doue ; unan eus ar re vrudetan aneze a oe Augustin, a zo deut da vezan eur zant hag eun doktor bras en Iliz.\nAmbroaz ne varc’hataas ket da zerc’hel penn d’an impalaer Theodoz, en devoa grêt lazan 7.000 den eus Thesalonik, abalamour tud ar gêr-ze a oa ’n em zavet eneb e ofiserien. An eskob a skrivas d’ezan dioustu evit e alian d’ober pinijen, ha disklerian reas d’ezan ne vije ket lavaret an oferen dirakan, keit n’en dije ket goulennet pardon digant Doue.\nAn impalaer ne reas ket kalz a van eus al lizer-ze, hag eun nebeut deiou goude, e fellas d’ezan mont en iliz evel ar gristenien-all. War an treujou, e kavas ar zant, gwisket gantan e zilhad-oferen : « N’et ket pelloc’h, emezan. Penôs e kredet-hu klask mont en ti an Otrou Doue goude eun torfed ken bras ? Penôs e c’hallet-hu evan gwad Hon Zalver Jezuz-Krist, c’houi hag ho peus grêt lazan kement a dud ha ne oa netra da damall d’eze ? En em dennet eta evit n’ho pezo ket eur pec’hed muioc’h war ho konsians ! » An impalaer ne gredas ket mont en iliz, hag epad eiz miz ne oe darempred ebet etrezan hag an eskob. Koulskoude, gouel Nedeleg a dostae. Theodoz a oa meurbed tenval e benn. « Ha penôs, emezan eun devez d’e vrasan mignon, penôs e vefen laouen ? Al laeron a c’hall mont en iliz da bedi Doue ; ouzin-me hepken an nor a zo serret ? Hag ouspen, n’hallan ket ankouât komzou Jezuz d’e Ebestel : « Ar pez ho pezo pardonet war an douar a vezo pardonet en nenv. » N’halle mui harz, hag eun devez e kemer hent an iliz. Ambroaz a oa war an treuzou.\n— Petra glasket ? emezan raktal d’an impalaer.\n— Ne glaskan, eme Dheodoz, nemet ar pardon, ha pedi a ran ac’hanoc’h da rei d’in ar pez a roët d’ar brasan pec’herien ; gourc’hemennet d’in ar binijen a garfet, hec’h ober a rin.\nAn eskob kalonek a roas d’ezan eur binijen, ha goude e tigoras d’ezan dorojou an iliz.\n« Ambroaz hepken, a lavare divezatoc’h Theodoz, en deus diskouezet d’in petra eo eun eskob. »\nSant Ambroaz en deus skrivet ive kalz levriou kaer.\nMervel a reas ar 4 a viz ebrel 397. Bras eo e c’halloud en nenv, evel ma oa war an douar.\nE ouel hag e ofis a ve grêt ar 7 a viz kerdu, abalamour ma ’z eo bet sakret eskob da genver an de-se.\nKenteliou sant Ambroaz\nDa gentan. — Ked eo gouzout pegouls tevel, evit gallout prezek mat.\nD’an eil. — Eur spered es hag eun doare chentil a blij da beb unan hag a c’hone kalonou an holl.\nD’an trede. — En eur drec’hi e dechou fall e tiskouez an den eo mestr d’ezan e-unan.\nD’ar pevare. — Ar c’hristen a dle ober pep tra evit Doue, ma fell d’ezan e teufe pep tra da vat gantan.\nAdtapet diwar « https://br.wikisource.org/w/index.php?title=Buhez_ar_Sent/1912/Ambroaz&oldid=38424 »\nKemmoù diwezhañ degaset d'ar bajenn-mañ d'an 9 Gou 2012, da 10:35.


Buhez ar Sent/1912/Yan-Gabriel Perboyre - Wikimammenn\nBuhez ar Sent/1912/Yan-Gabriel Perboyre\n◄ Nikolas Tolentino Yan-Gabriel Perboyre Gien ►\nDeski a reas yez ar vro epad daou vla, hag en miz genver 1838 e oe galvet da vont da brezek ar fe d’ar Hou-Pe. E iliz a oa eus ar re baouran : peder moger hag eun doen blouz ; mes evel a lavare, an iliz-ze he deus eun dra ha n’o deus ket kalz a ilizou brasoc’h ha kaeroc’h ; pe fall pe vat e ve an amzer, eur millierad tud a ve enni bep sul. E wiskamant hag e vevanz a oa henvel ouz re e barousianiz. Lenn a rê alïes « Oberou ar verzerien » d’e gristenien, a c’hallje, de pe de, bezan galvet dirak al lez-varn, ar pez ne zaleas ket evitan.\nSevel a reas, eneb ar veleien, eur brezel c’houezet gant an drouk-spered. Yan-Gabriel a yeas da guz en eur c’hoad, mes unan eus e zanve kristenien a werzas anezan evit tregont pez arc’hant.\nKaset a oe dirak barnerien ar vro, a glaskas ober d’ezan diskuilh hano e gristenien ha kerzet war ar groaz :\n— Gwell eo ganin mervel eget nac’h ma c’hreden ! eme ar merzer kalonek. Kristen on, ha deut on er Chin da brezek an Aviel !\n— Nac’h a refet ho fe ?\n— Birviken ne droïn kein da fe Jezuz-Krist.\n— Perak oc’h deut aman ?\n— N’eo ket evit dastum arc’hant, enor ha plijadur, mes evit brasan gloar Doue ha silvidigez an eneou.\n— Ma ne chenchet ket, ho pezo poaniou bras !\n— Ne dôlan ket nemeur a evez ouz ar boan-gorf, rak ne sonjan nemet en silvidigez ma ene.\n— Nac’het ho fe ha kerzet war ar groaz !\n— Betek ar maro e lavarin ne nac’hin ket ma fe ha ne gerzin ket war ar groaz !\nGoude bezan bet pevar miz o vont eus an eil lez-varn d’eben, e oe kondaonet da vezan krouget, en miz genver 1840 ; mes evel ma n’halle ket ar varnedigez-ze kaout galloud ebet ken a vije sinet gant an impalaer, e renkas gedal c’hoaz eiz miz en e brizon.\nErfin, d’an 11 a viz gwengolo, en em gavas kemennadurez an impalaer. Seiz torfetour a oe neuze krouget dirazan, hag epad al labour-ze, Yan-Gabriel a bede, ar pez a zoueze ar baganed.\nEn em gaout a reas e dro ; staget a oe ouz eur peul gant kerden ; goude bezan hanter-grouget anezan, ar bourreo a lôskas ar gorden, evit ma padje pelloc’h ar boan ; stardan reas eun eil gwech, hag e chômas a-zav adarre ; d’an trede jach, ec’h eas betek ar maro ; evit e beur-achui, unan eus ar zoudarded a dostaas hag a skoas eun tôl gantan en e galon.\nEvelse e tremenas, eur gwener, war-dro ter heur goude kreiste.\nAdtapet diwar « https://br.wikisource.org/w/index.php?title=Buhez_ar_Sent/1912/Yan-Gabriel_Perboyre&oldid=38180 »\nKemmoù diwezhañ degaset d'ar bajenn-mañ d'an 5 Gou 2012, da 07:53.


Pajenn:Morvan - Buez ar Zent, 1894.djvu/449 - Wikimammenn\nPajenn:Morvan - Buez ar Zent, 1894.djvu/449\n-Krist evit heul relijion ar baianed. Nag a dud zo hirio siouaz ! ha ne reont ket a fors e servich piou en em lakaat gant ma vezint paet mad, gant m’o devezo koumanant vraz ! Mar d-eo red d’ehoc’h mont da zervicha, bezit furoc’h eged ann dud-se. Klaskit da genta ha dreist peb tra eur mestr pe eur vestrez a zoujans Doue, eunn ti el leac’h ma ren ar peoc’h hag ar garantez kristen. Ha pa veac’h paet nebeutoc’h, ha p’o pefe disteroc’h koumanant, petra ra ze mar d-eo easoc’h d’ehoc’h ober ho silvidigez ? Petra dalvezo d’ehoc’h beza bet hirroc’h gounidegez mar teuit abalamour da ze da goueza enn ifern goude ho maro ?\nGoude beza dastumet anu traou-se holl enn he ve-\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/449&oldid=137658 »


Flandrez - Wikipedia\n(Adkaset eus Flandrezat)\nEvit implijoù all, gwelet Flandrez (disheñvelout).\nFlandrez (Vlaanderen e nederlandeg) a vez lavaret eus hanterenn norzh Belgia, ma vez komzet nederlandeg pe stummoù anezhañ, anvet alies flandrezeg. Unan eus rannvroioù hag eus kumuniezhioù yezhel Belgia eo (Rannvro Flandrez ha Kumuniezh flamank). Brusel eo ar gêr-benn. Eno emañ sez Parlamant Flandrez, daoust m’eo distag Rannvro Brusel diouzh Rannvro Flandrez ha daoust ma vez komzet galleg gant an darn vrasañ eus an dud eno.\nBanniel Flandrez a zo ul leon du war ur foñs melen, skilfoù ha teod ruz\nEn istor e roer ur ster disheñvelik d’ar ger Flandrez : an anv-se a raed gwechall eus ur gontelezh en em astenne etre ar stêr Escaut ha Mor an Hanternoz.\nGorread ar vro a zo 13 522 km2. Ar relijion pennañ eo an hini katolik. Kan Broadel Flandrez eo ar Vlaamse leeuw.\nD'ar 1añ a viz Genver 2008 e oa 6 161 600 a dud o chom e Rannvro Flandrez. War-dro 15% eus annezidi Brusel a sell outo o-unan evel Flandreziz ivez.\n1 Istor Flandrez\n2 Mont en-dro politikel\n3 Sevenadur Flandrez\n4 Proviñsoù Flandrez\n5 Kêrioù bras\nFlandrez a oa rannet etre meur a stad, troc’het gant al lodenn a-us da Vro-C’hall hag al lodenn a-is d’an Impalaeriezh Sant-Roman.\nAdalek 1384 e krogo an tiridoù da vezañ reoù ar Broioù-Izel eus Bourgignon, nemet priñselezh Liege hag a deuio da vezañ an Izelvroioù Spagnol. War-lerc’h ur brezel e c'hounez Bro-C’hall ar c’hostez kornôg, e 1678. Ar Broioù-izel (a oa d'ar Spagnoled c’hoazh) a vo tapet gant Aostria e 1713, a-raok bezañ adtapet gant ar C’hallaoued e 1792. Tapet o doa ar C'hallaoued priñselezh Liege ivez, met ne badas ket, Aostria a adkemeras an douar-se e 1783. E 1794 e oa bet adtapet, ur wech ouzhpenn, gant Bro-C’hall hag treviñ a ra anezho e 1795. E 1815 eo kemeret tiriad Flandrez gant rouantelezh an Izelvroioù.\nIstor Flandrez etre savidigezh Belgia hag an Eil Brezel-bed, a zo o stourm evit kaout ar memes gwirioù hag o geneiled eus Bro-C’hall peogwir e oa un gwall zisparti(en ur stad savet gant hag evit ar c’hallaoued).\nMont en-dro politikelAozañ\nBez eus e Flandrez un demokratiezh gant ur vodadeg dilennet gant un dilennidigezh hollved, ur parlamant gant ur gambr, ur gouarnamant, ministerioù. An holl ensavadurioù a zo staliet e Brusel. Bez eus ur c’hoant gant ul lodenn eus ar belgianed da rannañ Belgia e daou gant Flandrez en un tu ha Wallonia en tu all.\nAr yezh ofisiel e Flandrez eo an nederlandeg.\nFlandrez a zo anavezet evit e arz, e saverezh evel an arz nevez, e bier (gant muioc’h eget 300 bier disheñvel), e gegin hag e sportourien.\n3 Reter-Flandrez (Oost-Vlaanderen)\n4 Brabant Flandrez (Vlaams-Brabant)\n5 Kornôg-Flandrez (West-Vlaanderen)\nAl Liamm, niv. 68, 1958, niverenn diwar-benn Flandrez\nAdtapet diwar « https://br.wikipedia.org/w/index.php?title=Flandrez&oldid=1825015 »\nDernière modification le 11 Gen 2019, à 14:37\nKemmoù diwezhañ degaset d'ar bajenn-mañ d'an 11 Gen 2019, da 14:37.


Odysseia - Wikipedia\n(Adkaset eus Odisseia)\nOdysseüs hag ar sirened, taolenn livet gant John William Waterhouse e 1891\nAn Odysseia (henc'hresianeg Ὀδύσσεια, Odysseia) zo unan eus an daou veurgan henc'hresianek lakaet war gont Homeros, ur barzh dall, hervez an hengoun. Savet e vije bet goude an Ilias, an oberenn all lakaet war gont ar barzh, e diwezh an VIIIvet kent J.-K., un tu bennak en Ionia, da lâret eo en arvor Anatolia a oa annezet gant Henc'hresianed d'ar c'houlz-se. Kontet eo da vezañ unan eus brasañ pennoberennoù al lennegezh er bed ha, gant an Ilias, evel unan eus an div varzhoneg pennañ e sevenadur Europa.\nDanevelliñ a ra dreist-holl avanturioù an haroz akean Odysseüs (pe Ulises, evel ma oa anvet er vitologiezh roman) hag e veaj hir war e giz d'ar gêr goude diskar Troia. 10 vloaz e voe o tistreiñ d'e enezenn, Ithaka, goude an 10 vloaz bet o vrezeliñ dirak Troia. E-pad e veaj war vor, heuliet gant kounnar an doue Poseidon, e tegouezh Odysseüs gant ur bern tud brudet eus ar vitologiezh, evel an nimfenn Kalypso, ar briñsez Naosikaa, ar c'hikloped, an hudourez Kirke pe ar Sirened. E-keit-se e soñje d'an holl e oa aet da anaon e-pad ar brezel hag e wreg Penelope hag e vab Telemac'hos a ranke gouzañv ur strollad noblañsoù turmudus, ar Mnesteres (henc'hresianeg : Μνηστῆρες) pe Proci, heligentañ etreze da c'hoût piv a euredfe Penelope hag en defe madoù Odysseüs. Er meurzanevell ez eus ivez un nebeud arroudennoù ma'z eus danevellet prantadoù eus Brezel Troia ha n'eus ket meneg anezho en Ilias, evel istor marc'h Troia ha drouziwezh ar gêr-se.\nLennet e vez c'hoazh an oberenn e gresianeg Homeros ha troet eo bet en ur bern yezhoù en-dro d'ar bed, nemet e brezhoneg n'eo ket avat. Savet e oa ar varzhoneg orin dre gomz gant un aoidos (barzh meurzanevellek/kaner), pe marteze gant ur rhapsod (kaner gwerzennoù a-vicher), ha graet e oa da vezañ kanet da gentañ-penn ha n'eo ket da vezañ lennet. Munudoù arz ar barzh hag an doare ma teuas e oberenn da vezañ skrivet e stumm ul levr zo danvez divizoù dibaouez etre al lenneien. Savet e oa an Odysseia en ur yezh varzhoniel. 12 110 linenn heksametr daktilek zo en e stumm skrivet, rannet e 24 kan.\n1.1 Kanoù I-IV : Beaj Telemac'hos\n1.2 Kanoù V - VIII : Odysseüs a zegouezh e rouantelezh ar Faiakiaiz\n1.3 Kanoù IX - XII : an « danevelloù e palez Alkinoos »\n1.4 Kan XIII da XX : distro Odysseüs da Itaka\n1.5 Kanoù XXI - XXIV : veñjañs Odysseüs\n2 Framm ar varzhoneg en Henamzer\n3 Oberennoù awenet gant an Odysseia\nDiverradenn[kemmañ | kemmañ ar vammenn]\nOdysseüs ha Kalypso, taolenn livet gant Jan Brueghel gozh (1568–1625)\nO Muzenn, danevell din avantur an den ijinus :\nan hini a breizhas kêr santel Troia, a gantreas e-doug bloavezhioù,\na welas kement a gêrioù, a zizoloas kant giz,\nan hini a dremenas, war ar morioù, e-kreiz kement a ankenioù,\nda zifenn e vuhez ha distro e verdeidi\nKanoù I-IV : Beaj Telemac'hos[kemmañ | kemmañ ar vammenn]\nKregiñ a ra an Odysseia d'ar mare m'emañ dalc'het Odysseüs en enezenn an nimfenn Kalypso a fell dezhi eurediñ gantañ. A-du emañ an holl zoueed da lezel anezhañ da zistreiñ er gêr, nemet Poseidon en deus miret droug outañ abalamour m'en doa dallet e vab, ar c'hiklop Polyfemos. E-keit m'emañ Poseidon o vanveziñ en Etiopia en em vod an doueed all ha goulenn a ra Athena digant Zeus aotreañ distro Odysseüs. Asantiñ a ra an Doue hag Athena a c'houlenn ma vo kaset Hermes da lâret da Galipso dieubiñ Odysseüs. Goude e lavar da Zeus emañ e soñj mont da skoazellañ Telemac'hos, mab an haroz.\nHag Athena da Enez Itaka. Eno eo heget Penelope gant degadoù a bleustrerien eus tiegezhioù noblañsed Itaka hag eus an inizi tro-war-dro. Dre ma n'eo ket distroet Odysseüs abaoe ugent vloaz e tle Penelope choaz ur pried nevez da ren war Itaka, met ampellat a ra atav ar mare da choaz abalamour ma esper c'hoazh e teuio Odysseüs en-dro. Da c'hortoz o deus graet ar bleustrerien-o annez e palez Odysseüs, hag e foranont e beadra o vanveziñ dibaouez. Athena, dezhi neuz un estranjour, a ali Telemac'hos da vodañ an Akeaned a-benn tamall o emzalc'h da bleustrerien Penelope, ha da vont kuit goude da Bilos ha da Sparta da glask goût petra zo c'hoarvezet gant e dad.\nAn eil devezh, Telemac'hos a dolp ar vodadenn hag a c'houlenn gant ar bleustrerien kuitaat ar palez. Daoust da harp Egiptios ha da hini Halitherses, ha d'ur ragarouez a-du kaset gant Zeus, ne zeu ket a-benn da lakaat ar bleustrerien da blegañ : Antinoos, an den a zo en o fenn, a nac'h krenn. Telemac'hos a embann neuze e raktres beaj da Bilos, met enebiñ a ra ar bleustrerien adarre dre vouezh Leokritos, a zifenn ar veaj-se dezhañ hag a sav an emvod trumm. Ur bedadenn a ra Telemac'hos neuze da Athena a gemer neuz Mentor da reiñ kalon dezhañ hag a vroud anezhañ da vont kuit daoust da bep tra. Ne sent ket Telemac'hos ouzh ar bleustrerien, hag amprestañ a ra ul lestr da vont da Bilos diouzh an noz, ambrouget gant an doueez Athena, atav dindan neuz Mentor.\nOdysseüs o vezviñ Polyfemos\nAntronoz, Telemac'hos hag Athena (Atav dindan neuz Mentor) a zilestr e Pilos d'ar mare m'emañ Nestor hag e geneiled oc'h aberzhiñ tirvi en enor da Boseidon. Kaset int gant unan eus mibien Nestor, Pisitratos, betek e dad a laka anezhe da gemer perzh er pred. Nestor a ra anv eus ar poanioù diwasket gant an harozed e Troia hag o zonkad gwalleürus. Doare fresk ebet n'en deus avat eus Odysseüs. War goulenn Telemac'hos e teskriv Nestor marv Agamemnon, drouglazhet gant Aigistos pa zistroas eus ar brezel. Aliet eo Telemac'hos gant Nestor da vont da Sparta. Menelaos zo an hini diwezhañ da vezañ distroet er gêr goude kalz avanturioù ha marteze en deus klevet keleier eus Odysseüs. Goude o diviz e kinnig Nestor d'e ostizien tremen an noz en e balez. Asantiñ a ra Telemac'hos, Athena-Mentor avat a zistro d'al lestr. Antronoz vintin e kinnig Nestor un aberzh da Athena. Emañ Telemac'hos en e gichen, hag Athena ivez, bepred dindan neuz Mentor. Goude an aberzh hag ar pred, Telemac'hos, ambrouget gant Pisistratos, a ya gant an hent etrezek Sparta.\nDa guzh-heol e tegouezh Telemac'hos e Sparta ha degemeret eo eno gant Menelaos hag Helene vrav. Bamet eo Telemac'hos da gaerded palez Menelaos. Hemañ a zanevell an avanturioù hag ar poanioù en deus gouzañvet da zastum ar pinvidigezhioù a weler eno. Kontañ a ra Brezel Troia ha penaos eo dianadet Odysseüs. Helene Troia, a verz strafuilh Telemac'hos, en anavout a ra dre ma taol da Odysseüs a-raok ma lârfe an ostizien o anv. Helene a ginnig d'an daou zen yaouank un evaj, ennañ un dramm distignus, ha da c'houde e tanevell gant Menelaos degouezhioù ma tiskouezas Odysseüs e finesa. Antronoz vintin (Ar c'hwec'hvet devezh abaoe deroù an istor), Menelaos a zeskriv e zistro eus Troia hag an avanturioù a gasas anezhañ da Egipt, e lec'h ma c'houlennatas Proteüs, « den kozh ar mor », goude bezañ tapet anezhañ dre finesa ha gant skoazell a-berzh unan eus merc'hed Proteüs, Idotea. Evel se eo e teuas Menelaos a-benn da guitaat Egipt, ma oa dalc'het gant avelioù enep abaoe pell. Evel se ivez e teskas tonkad an harozed all eus Brezel Troia, ha dreist-holl marv e vreur Agamemnon. Menelaos a lâr e oa disklêriet dezhañ gant Proteüs e veve Odysseüs prizoniet en un enezenn. Pediñ a ra Telemac'hos da chom un nebeud devezhioù met hennezh a nac'h e ginnig, daoust ma chomo pelloc'h e Sparta. E-keit-se, en Itaka, e tesk ar bleustrerien e aet Telemac'hos kuit da glask e dad ha divizout a reont stignañ ur griped dezhañ.\nKanoù V - VIII : Odysseüs a zegouezh e rouantelezh ar Faiakiaiz[kemmañ | kemmañ ar vammenn]\nLeukothea a ro he gouel da Odysseüs\nAntronoz vintin (seizhvet devezh), distro war Menez Olympos, e c'houlenn Athena adarre digant Zeus hag an doueed all dieubiñ Odysseüs. Zeus a zisklêir ez eo tonket Odysseüs da gavout e diegezh en-dro en Itaka, met dleet e vo dezhañ poaniañ ugent devezh war vor, kent douarañ e rouantelezh ar Faiakiaiz a gaso anezhañ d'ar gêr. Zeus a gas kerkent Hermes da reiñ da c'hoût da Galypso. Mont a ra an doue da enezenn Kalypso hag e kav anezhi o wiadiñ en ur groc'h e-kreiz ar c'hoadoù hag al liorzhoù. Asantiñ a ra a-rekin da lezel Odysseüs da vont kuit. Hag hi davet ar merdeer, chomet da hirvoudiñ en aod, hag aliañ anezhañ da sevel ur radell. Goude ar pred e klask ur wezh diwezhañ distreiñ an haroz diouzh kuitaat an enezenn. Odysseüs avat a gav gwell distreiñ davet e bried, daoust ma c'hall mervel (gwerzennoù 218-219).\nAntronoz e sav Odysseüs ur radell en un doare zo deskrivet pizh. Pevar devezh a dremen kent echuiñ e radell ; ar pempvet (an daouzekvet devezh abaoe deroù an danevell) e kuita Enezenn Kalypso. Goude triwec'h devezh o verdeiñ hep chati, emañ war-nes douarañ en enezenn ar Faiakiaiz met Poseidon, o tont war e giz eus Etiopia, a spurmant anezhañ hag a laka ar mor da zirollañ en e enep. Savetaet eo an haroz gant skoazell un doueez eus ar mor, Leukothea : prestiñ a ra dezhañ ur ouel warezus a vir outañ a veuziñ ur wezh dispennet e radell. Goude daou zevezh ha div nozvezh war-neuñv e teu Odysseüs a-benn gant poan, hag eñ sikouret gant Atena, da zouarañ war aod roc'hellek Faiakia (an 32vet devezh eo).\nOdysseüs oc'h heuliañ Naosikaa, Skeudenn gant John Flaxman (1810)\nE-pad an noz, e-keit ha m'emañ Odysseüs o kousket war an aod, e ya Athena da balez Alkinoos, roue Faiakiaiz, hag e ro un hunvre d'e verc'h Naosikaa, da reiñ dezhi ar soñj da vont da gannañ he dilhad war vord ar mor. Ur finesa eo da lakaat anezhi da gejañ gant an haroz. Da c'houloù-deiz, Naosikaa, gant asant he zad, a vod he mitizhien hag a ya d'an aod. E-keit m'emañ ar merc'hed yaouank da vat o c'hoari ar vell, echu gante o c'hannadenn ha o c'houronkadenn, e tihun Odysseüs. Hag eñ er-maez eus ar strouezh, lous, gloazet, spulfet e vlev hag hogoz en noazh. Tec'hout a ra ar mitizhien spontet. Naosikaa hepken a ziskouez kalonegezh. Odysseüs, gant e helavarded kustum, a gomz dezhi ha Naosikaa a asant sikour anezhañ. Kouronkañ a ra an haroz ha gwiskañ dilhad fresk, hag Athena a ro un neuz bravoc'h dezhañ. da c'houde ez a da-heul Naosikaa betek dorioù kêr, ha goude e chom un tamm war he lerc'h e-keit ha ma ya merc'h Alkinoos da reiñ da c'hoût d'he zad ez eus erru un estrañjour.\nGant sikour Athena he deus kemeret neuz ur plac'h vihan e antre Odysseüs e kêr hag e palez Alkinoos. Aliet eo gant Athena d'en em deuler ouzh treid ar rouanez, Arete, kerkent ha ma vo erruet e sal an tron. Ober a ra an haroz diouzh kuzul Athena, hag asantiñ a ra Alkinoos degemer anezhañ hervez lezennoù an herberc'h. Ur wezh servijet ur pred da Odysseüs, ar roue a c'houlenn gantañ e anv hag eus pelec'h e teu. Hep disklêriañ e anv e teskriv e amzer en enezenn Kalypso, e verdeadenn betek Faiakia hag an degemer graet outañ gant Naosikaa. Goude ar pred hag an diviz e kousk an haroz er palez.\nOdysseüs a ouel en ur selaou Demodokos, John Flaxman (1810)\nAntronoz e oa savet gant Alkinoos ur banvez en enor da Odysseüs. E-doug ar pred e kan An aiodos Demodokos an trouz a oa savet etre Odysseüs hag Akilles en amzer Brezel Troia. Ne c'hall ket an haroz miret outañ a ouelañ pa soñj er mare-se, met kuzhat a ra e c'hlac'har hag Alkinoos hepken er merz. A-benn cheñch temz-spered e ostiz, Alkinoos a ro an urzh da gregiñ c'hoarioù, en o zouez redadegoù, krogadoù gouren, lammoù, teurel ar c'hant ha dornataerezh. Pedet da gemer perzh en unan eus ar c'hevezadegoù e nac'h Odysseüs da gentañ, met divizout a ra kemer perzh pa fell d'un den anvet Eurialos ober goap anezhañ. Teurel a ra ur c'hant pelloc'h evit an holl gevezerien all. Lorc'h ennañ e tae Odysseüs Faiakiaiz ha fougasiñ a ra e ampartiz o tennañ gant ar wareg. Den avat ne gred keveziñ gantañ. Alkinoos a laka neuze ar c'hoarioù da baouez hag a laka Demodokos da zont en-dro. Hennezh a gan neuze un darvoud fentus eus buhez an doueed : avoultriezh Ares hag Afrodite, ha finesa Hefaistos, pried Afrodite, da dapout anezhe. Daou eus mibien Alkinoos a zañs ha goude se laka ar roue profañ donezonoù d'e ostiz. E-pad ar pred e kan Demodokos dre an deirvet gwezh hag e kont istor Marc'h Troia. Ur wezh ouzhpenn, ne c'hall ket Odysseüs miret outañ a ouelañ o soñjal e Brezel Troia. Kuzhat a ra e c'hlac'har ouzh an holl nemet d'ar roue a c'houlenn erfin digant e ostiz pe anv eo.\nKanoù IX - XII : an « danevelloù e palez Alkinoos »[kemmañ | kemmañ ar vammenn]\nOdysseüs ha Polyfemos\nDisklêriañ a ra Odysseüs e anv da Faiakiaiz, a-benn ar fin, hag e tanevell ar veaj daou vloaz en deus graet etre drouziwezh Troia hag ar mare ma erruas en enezenn Kalypso. Kuitaat a reas aod Troia gant daouzek lestr. Kaset e oant gant an avelioù betek Ismaros, keoded ar Gikoned, o doa kemeret perzh e Brezel Troia diouzh tu an Droianed. Kemer a reas Odysseüs ar geoded dre souezh ha preizhañ anezhi. Abalamour ma oa chomet e vrezelourien da straniñ eno daoust da ali an haroz e voent taget antronoz gant ar Gikoned a oa bet o klask sikour digant o amezeien hag e rankjont tizhout diwar dizh. Goude se e voent kaset gant ur barrad-amzer e-pad tri devezh, a-raok distro an amzer vrav. Arruet e-kichen ar C'hab Maleas, avelioù enep a ziroudas anezhe adarre betek bro al Lotofaged, en ul lodenn dianav eus ar bed. Degemeret e voent gant ar bobl-se a ginnigas lotos dezhe da zebriñ. An neb a dañvae ar frouezh-se avat ne felle ket dezhañ mont kuit ken, ha ret e oa da Odysseüs kas dre nerzh d'al listri e geneiled o doa graet un tañva oute.\nMont a reas Odysseüs hag e listri betek enezenn ar Gigloped ha tapet e voe an haroz ha lod eus e dud gant Polyfemos a blaouias lod anezhe. Dont a rejont a-benn da achap kuit a-drugarez d'ur finesa eus roue Itaka a vezvas ar c'hiklop gant gwin kemeret d'ar Gikoned, a-raok tarzhañ lagad nemetañ an euzhvil e-pad e gousk. Odysseüs en doa touellet Polyfemos da gentañ o lâret e oa Outis e anv, ar pezh a dalvez "nikun" pe "den ebet". Ha pa ziredas kenvroidi Polyfemos war e sikour ha goulenn petra a c'hoarveze gantañ e tisplegas edo o paouez bezañ dallet gant den ebet, hag e tremenas evit un inosant. Kuitaat a rejont groc'h ar c'hiklop goude se o kuzhat dindan deñved ramz ar c'hiklop p'o leze da vont da beuriñ. Met d'ar c'houlz ma'z ae kuit e lestr eus an enezenn, ne oa ket Odysseüs evit miret outañ da ziskuliañ e anv gwirion da c'hoapaat Polyfemos. Hennezh, kounnaret-ruz, a daolas roc'helloù bras trema al lestr, ha darbed e oa dezhañ flastrañ anezhañ, ha war-lerc'h e c'houlennas gant e dad Poseidon veñjañ anezhañ, o viret ouzh Odysseüs da zistreiñ biken en e vro, pe, mard e oa tonket d'en ober, o lezel anezhañ da zistreiñ d'e vro goude poanioù hir, war ur vag estren, kollet gantañ holl e geneiled, ha na gavfe er gêr nemet reuz ha gwalleur.\nKirke o profañ ur gibad da Odysseüs\nErruout a ra Odysseüs hag e geneiled en enez arem Aiolos, gward an avelioù. Degemer a ra anezhe ha klask sikour anezhe da zistreiñ er gêr. Kinnig a ra da Odysseüs ur soroc'hell m'en deus lakaet an holl avelioù a c'hallfe miret outañ da zistreiñ timat. Kas a ra dezhe ivez un aezhenn skañv a zle kas anezhe dillo da Itaka. An dekvet devezh bageerezh goude bezañ kuitaet enezenn Aiolos e spurmant listri Odysseüs aodoù Itaka. Dinec'het ha divi e chom an haroz kousket. Dre walleur, sur ez eus teñzorioù profet gant Aiolos d'o roue er soroc'hell, e geneiled a zigor anezhi da sellet e-barzh hag a zieub an holl avelioù fall. Dirollañ a ra an avelioù enep ha kas a reont al listri da enezenn Aiolos adarre. Hennezh, annoazhet gant an implij fall graet gant Odysseüs eus e zonezon ha sur ez eo mallozhet an Akeaned gant an doueed, a argas anezhe kuit.\nGoude c'hwec'h devezh mor e touaront e Telepilos, keoded al Lestrigoned, renet gant ar roue Antifates. Al Lestrigoned avat zo ramzed ha debrerien tud : lazhet ha plaouiet eo ar re en deus kaset Odysseüs da zizoleiñ ar vro, hag al Lestrigoned, sortiet a-vil-vern eus o c'heoded, a zispenn listri Odysseüs o teurel pezhioù bloc'hadoù roc'h oute. Dont a ra a-benn roue Itaka da dec'het, met ne chom gantañ ken nemet ul lestr hag un dornadig keneiled.\nDouarañ a reont goude en Enez Aiaia, m'emañ o chom an achantourez Kirke, merc'h da Helios. Diskenn a ra roue Itaka da gentañ en douar ha lazhañ ur c'harv bras-meurbet a zegas d'e vag. A c'houde un nebeud devezhioù e tiviz kas ur strollad diaraogerien tennet d'ar sord : mont a ra kuit Eüriloc'hos e penn 20 den tra ma chom Odysseüs hag ar re all e-tal o lestr. Dizoloet eo palez Kirke gant Eüriloc'hos. Gronnet eo a loened gouez, leoned ha bleizi, hag en em zalc'h evel loened doñv. Degemeret int en un doare hegarat gant an achantourez met Eüriloc'hos, disfizius, a gav gwell chom er-maez. Ar wazed zo aet er palez zo troet e perc'hell e-pad ar pred, rak Kirke he deus fennet un dramm en o evaj. Eüriloc'hos, goude bezañ chomet pell da c'hortoz en aner e geneiled, a zistro d'al lestr hag a lâr da Odysseüs ez int dianadet. Hennezh a gemer diouzhtu penn an hent da saveteiñ e verdeidi. En em gavout a ra gant an doue Hermes, dindan neuz un den yaouank kaer, a ziskouez dezhañ penaos e c'hall bezañ trec'h da hud Kirke. Reiñ a ra dezhañ ur blantenn, ar moli, a zistroio strobinelloù Kirke diwarnañ.\nKirke a zegemer Odysseüs hag a laka un dramm en e evaj, da dreiñ anezhañ e pemoc'h eñ ivez. E strobinell avat ne labour ket. Diouzh alioù Hermes, an haroz a c'hourdrouz neuze an hudourez gant e gleze. Klask a ra hoalañ anezhañ hag e kinnig dezhañ kousket er memes gwele. Odysseüs avat ne asant nemet ur wezh touet ganti dre he le, le bras an doueed, a vir outi a ober an disterañ droug dezhañ. Kousket a ra Kirke gantañ, ha goude se kinnig ur pred dezhañ met an haroz a nac'h debriñ ken na vefe dieubet e dud gant ar strobinellerez. Kirke a rent neuze dezhe o stumm kentañ, ha goude e ro herberc'h dezhe en un doare leal.\nChom a ra Odysseüs hag e geneiled e-pad bloaz e ti Girke o tiskuizhañ hag o vanveziñ. Goude se avat e tegas ar verdeidi da soñj d'o roue ez eo poent dezhe distreiñ d'ar gêr. Kuzuliet int gant Kirke da dremen dre an ifern, rak tasmant an diouganer Tiresias hepken a c'hell reiñ disaouzan dezhe eus an hent da gemer da zistreiñ en o enezenn. Dres d'ar beurevezh m'emaint o vont kuit e varv unan eus ar vartoloded, Elpenor, en ur gouezhañ diwar lein toenn ar palez.\nKeneiled Odysseüs o laerezh chatal Helios, gant Pellegrino Tibaldi (1454-1456)\nAnvet eo kan XI an 'Odysseia Nekuia, da lâret eo "galv ar re varv".\nGoude un devezh mor e tilestr Odysseüs e bro ar Gimmered, beuzet en un noz dibaouez. Evel m'en doa displeget Kirke dezhañ e ra un aberzh ktonek hag e promet d'an divinour Tiresias ur bouc'h du ma asant en em ziskouez dirazañ. Tostaat a ra engroez skeudoù ar re varv, Roue Itaka avat a zifenn dezhe debriñ ar gwad a vir evit Tiresias. Goulenn a ra skeud Elpenor obidoù dereat pa zistroio da di Kirke. Goude se ec'h erru skeud an divinour hag e ro da Odysseüs an titouroù a felle dezhañ. Deskiñ a ra e vo arabat dezhe, pa zouarint en enezenn an heol, ober nep droug da chatal Helios ma fell dezhe distreiñ d'ar gêr. Betek-gouzout e tebrfent kig eus saout an heol, Odysseüs a c'hallfe mont d'ar gêr memes tra met e-unan, reuzeudik, goude bezañ kollet holl e genseurted, hag e ranko ober un hir a veaj da brofañ aberzhioù d'an holl zoueed evit terriñ o imor.\nGoude e komz an haroz gant tasmant e vamm, Antikleia. Lâret a ra dezhañ emañ atav Penelope o c'hortoz anezhañ gant fealded, hag e ro dezhañ keleier eus e dad, Laertes, hag e vab, Telemac'hos. Gwelet a ra goude meur a rouanez hag a harozezed marv : Tiro, Antiope, Alkmene, Megara, Epikaste (anv Jokaste e skridoù Homeros), Kloris , Leda a zo mamm Helene Troia, Ifimede, Faidra, Prokris hag Ariadne, Maira, Klymene hag Erifile. Un ehan a ra neuze Odysseüs. Meulet eo gant Arete, Alkinoos hag ar Faiakiaiz zo ouzh e selaou. Alkinoos a bed neuze e ostiz da genderc'hel gant e zanevell.\nOdysseüs diskennet en ifern a wel an harozed varv\nEn eil strollad tasmantoù e wel roue Itaka harozed Brezel Troia marvet e-doug ar brezel pe goude. Komz a ra gant teuz Agamemnon a ra anv eus e varv diwar zorn Aigistos, ha war-lerc'h gant ene Akilleus, a zisklêr e vefe gwelloc'h dezhañ bezañ ur paotr-saout reuzeudik, met bev, kentoc'h evit ren war ar re varv. Frealzet eo gant Odysseüs a zanevell dezhañ kurioù e vab Neoptolemos. Spurmantiñ a ra ivez Aias en deus droug outañ c'hoazh abalamour d'an trouz a oa bet etreze diwar-benn armoù Akilleus.\nErziwezh e wel Odysseüs annezidi brudet an ifern. Gwelet a ra Minos o rentañ ar justis, ar ramz Orion, re zaonet an Tartaros : ar ramz Titios dispennet gant ar guped, Tantalos o tizeriañ gant an naon hag ar sec'hed, Sisifos o vountañ e roc'h en aner. Gwelet a ra ivez tasmant Herakles o chaseal dibaouez e-touez ar re varv e-skoaz an Herakles wirion, deuet da vezañ doue goude e varv, a vev er Menez Olimpos e kumpagnunezh Hebe. Goude bezañ gwelet holl ar re varv-se e tistro Odysseüs, gant aon rak bezañ troet e maen gant tasmant Medousa.\nOdysseüs hag ar sirened, lestr gresian\nGoude e veaj e Kimmeria e tistro Odysseüs betek enezenn Kirke ma'n em gav da noz. Antronoz e chom an Akeaned da ziskuizhañ ha da vanveziñ. Da noz e ro Kirke da Odysseüs titouroù all war ar verdeadenn zo ouzh e c'hortoz a-raok erruout en enezenn an Heol a oa kaoz anezhi gant Tiresias. Komz a ra dezhañ eus ar sirened hag eus ar moaien da vezañ gwarezet diouzh o c'han marvus, eus ar Simplegades, div skosell a vrae al listri pa glaskont tremen hag a zo annezet gant daou euzhvil C'haribdis ha Skilla. N'eus ken an Argonaoted a gement zo deuet a-benn da dremen e-biou dezhe gant sikour Hera. Leuskel a ra Kirke ar choaz da Odysseüs da dremen e-biou an eil pe egile.\nAntronoz vintin ez a kuit an Akeaned da vat. A-drugarez da guzulioù Kirke e tremenont hebioù ar morganezed hep chati, rak Odysseüs en deus roet urzh d'e verdeidi da stoufañ o diskouarn gant koar. Lakaet en deus anezhe da ereañ anezhañ ouzh ar wern abalamour dezhañ da glevet kan ar morganezed hep en em deuler war e benn er mor. Degouezout a reont goude e-kichen skoselloù C'haribdis ha Skilla. Tremen a reont pell diouzh C'haribdis met n'int ket evit treiñ diwar an euzhvil all, Skilla, a gemer hag a zebr 6 den.\nGoude se e tosta lestr Odysseüs da Enezenn Helios, an heol. Degas a ra Odysseüs da soñj d'an holl eus kemenn Tiresias ha difenn a ra oute chaseal en enezenn. Pourvezioù a-walc'h zo el lestr e-pad an devezhioù kentañ da voueta an holl. E-doug ur miz avat ez eo dalc'het an Akeaned en enezenn gant an avelioù enep. Ur miz war-lerc'h ez int erru marnaoniet ha ne c'hallont ket mont kuit abalamour d'ar gwall amzer. Ober a reont o mad eus kousk Odysseüs da zebriñ chatal Helios. Hennezh, pa wel anezhe diwar lein e garr, a c'houlenn diouzhtu gant Zeus veñjiñ anezhañ. Banveziñ a ra keneiled Odysseüs e-pad 6 devezh, hep teurel evezh ouzh ar ragarouezioù spontus kaset dezhe : da skouer e vlej ar c'hig zo o treiñ ouzh ar ber. D'ar seizhvet devezh e kouezh an avel hag al lestr a ya kuit. Tapet int en ur barrad-amzer avat ha Zeus a gas ar foeltr ouzh a vag a ra peñse gant an holl verdeidi. Odysseüs hepken, abalamour ma n'en deus ket debret eus chatal an heol, a chom bev. E-pign ouzh un treust ez eo kaset gant ar mor e-pad dek devezh, betek enezenn Kalypso hag e tremen eno ar seizh bloavezh da-heul, prizoniet gant an nimfenn.\nKan XIII da XX : distro Odysseüs da Itaka[kemmañ | kemmañ ar vammenn]\nEchu eo danevell Odysseüs. Kinnig a ra Alkinoos lakaat kas anezhañ da Itaka gant e vartoloded ha mont a ra an holl da gousket. Antronoz, ar pempvet devezh ha tregont, ar Faiakiaiz a ginnig ul lestr da Odysseüs, ur pare martoloded ha profoù. Da noz e sav Odysseüs e bourzh al lestr goude ur banvez, ha chom a ra kousket e-keit ha ma labour ar vartoloded ha ma klipenn ar vag war ar mor gant un tizh dreistnaturel. Goude un devezh hag un devezh war vor e aoch al lestr en Itaka. Ar Faiakiaiz a lez Odysseüs, kousket atav, en ur groc'h darempredet gant an nimfezed, gant donezonoù Alkinoos.\nHag ar Faiakiaiz kuit. Poseidon avat a resevas aotre gant Zeus da gastizañ ar vartoloded o doa daeet ar morioù o kas Odyseüs ken buan all d'ar gêr. D'ar mare m'emañ ar vag oc'h erruout e porzh Faiakia ez eo treuzfurmet en ur roc'hell gant an holl en e vourzh.\nE-keit-se e tihun Odysseüs en Itaka da c'houloù-deiz. Athena avat a vir outañ a anavezout e vro da gentañ. Dic'hizet e mesaer yaouank e tegemer anezhañ hag an haroz a lavar ez eo genidik eus Kreta hag a ro un anv faos. Diskouez a ra Athena piv eo-hi neuze ha terriñ ar strobinell a vire ouzh Odysseüs a anavezout an ardremez. Diskuliañ a ra dezhañ troioù-kamm pleustrerien Penelope, ha reiñ dezhañ neuz ur c'hlasker-bara kozh evit ma c'hallfe gwelet ar pezh a c'hoarvez en e balez hep bezañ anavezet. Mont a ra neuze davet e voc'haer leal, Eumaios.\nOdysseüs, dic'hizet e klasker-bara, zo degemeret gant Eumaios a ro bod dezhañ. E-doug ar pred e veneg Eumaios tonkad digernez e vestr dianadet ha drougoberoù ar bleustrerien er palez. Goude ar pred e c'houlennata Odysseüs ar moc'haer diwar-benn e donkad dezhañ e-unan. Hag Eumaios da zisplegañ e teu kalz klaskerien-bara d'ar palez da gontañ gevier ha da reiñ keleier faos eus Odysseüs abalamour da vezañ deuet-mat gant Penelope. Eumaios e-unan ne gred ket e ve bev Odysseüs c'hoazh daoust d'ar pezh a lavar an haroz dezhañ, ha nec'het eo gant amzer da zont Telemac'hos. Goulenn a ra neuze Eumaios gant Odysseüs eus pelec'h eo genidik hag an haroz d'en em ginnig dindan un anv faos kuit da vezañ anavezet diouzhtu. Kontañ a ra ez eo genidik eus Kreta, en deus brezelekaet e Troia hag en deus kollet e geneiled e-doug e veaj distro, pa oa en Egipt. Disklêriañ a ra zoken en deus klevet komz diwar-benn Odysseüs e ti Fidon, roue an Desproted, ha lavaret a ra e vefe aet an haroz da Zodone da glevet diougan Zeus. Eumaios a zanevell d'e dro e vuhez pemdez hag e droioù e palez Penelope, met nac'hañ a ra krediñ e ve bev Odysseüs c'hoazh. Da noz e tistro ar vesaerien zo dindan Eumaios da zebriñ koan. E-doug ar pred e tanevell Odyseüs unan eus e avanturioù e Brezel Troia, ur finesa da bourchas ur vantell dezhañ. Hag Eumaios da brestañ unan dezhañ evit an noz.\nAthena ha Telemac'hos, skeudenn savet gant John Flaxman (1810)\nE-keit-se, Athena ha mont davet Telemac'hos da Sparta e-lec'h m'emañ o chom abaoe ur miz e palez Menelaos. En em ziskouez a ra dezhañ en e hunvreoù hag aliañ anezhañ da zistreiñ d'e vro ha da vont davet Eumaios. Hervez hec'h ali, Telemac'hos a zihun Pisistratos hag o fourchas a reont da vont kuit. Kinnig a ra Menelaos hag Elena Troia donezonoù hag ur pred dezhe kent ma'z afent gant o hent. D'ar c'houlz ma kuitaont palez Menelaos e kas an doueed dezhe ur ragarouez mat zo displeget gant Elena evel ur sin eus distro prim Odysseüs. Degouezhout a reont diouzh ar beure e Ferae, hag antronoz e Pilos. Gant aon rak bezañ dalc'het gant Nestor e kav gwell Telemac'hos mont war-eeun e bourzh e lestr abalamour da zistreiñ buanoc'h da Itaka. E-keit ha m'emañ o vageal etrezek e enezenn eo nec'het Telemac'hos o soñjal e dañjerioù an hent.\nE-pad an amzer-se e fell da Odysseüs mont da c'houlenn an aluzenn d'ar palez, e-touez ar bleustrerien, mes Eumaios a ali anezhañ da c'hortoz distro Telemac'hos a vo brokusoc'h gantañ evit ar bleustrerien. Asantiñ a ra Odysseüs ha da ziverrañ an amzer e c'houlennata Eumaios diwar-benn e vuhez tremenet. Kontañ a ra ar moc'haer e amzer dremenet ha goude i ha mont da gousket.\nAn deiz war-lerc'h da vintin emañ Telemac'hos en Itaka en-dro. Aet hebiou d'an trap aozet gant ar bleustrerien. N'eo ket gouest da reiñ herbec'h da Deoklimenos abalamour d'ar bleustrerien en e balez, ha lavaret a ra dezhañ da belec'h mont kent loc'hañ etrezek ti Eumaios.\nAn navet devezh ha tregont e erru Telemac'hos ti ar moc'haer Eumaios hag en em gaout a ra gant Odysseüs, e dad, n'eo bet anavezet gant den ebet gant e zilhad klasker-bara betek-henn. Eskemm a ra Telemac'hos hag Eumaios keleier eus ar palez, ma klask atav Penelope herzel ouzh ar bleustrerien. Da c'houde e c'houlenn Telemac'hos piv eo ostiz an ti ; Eumaios a gomz dezhañ eus ar c'hlasker-bara ha pediñ a ra anezhañ da reiñ bod dezhañ. Telemac'hos avat a zisklêr n'eo ket evit en ober abalamour d'ar bleustrerien a ra o fenn er palez. En ur c'houlenn an aluzenn e c'houlenn Odysseüs doare ar bleustrerien hag o stuzioù kasaus gant Telemac'hos. Goulenn a ra hemañ ziwezhañ gant Eumaios, goude, mont davet Penelope da reiñ da c'hoût dezhi. Anv a ra ar moc'haer eus kalonad Laertes, tad Odysseüs, zo o tizeriañ gant ar glac'har abaoe m'eo aet e vab diwar wel. Ur wezh Eumaios kuit, Athena ha tostat ha lavaret d'an haroz, hep bezañ gwelet gant Telemac'hos, ez eo erru poent da zisklêriañ piv eo d'e vab. Rentañ a ra da Odysseüs e neuz roueel ha pa zeu en ti e spont Telemac'hos rak cheñchamant trumm e neuz. Odysseüs avat a zisklêr dezhañ piv eo. Kontañ a ra buan-ha-buan e avanturioù hag an tad hag ar mab a grog d'ober o fourchasoù d'en em zizober eus pleustrerien c'hoantek Penelope. E-keit-se e ro Eumaios da c'hoût er palez emañ Telemac'hos o tistreiñ, ar pezh a zegas levenez da Benelope ha desped d'he fleustrerien a fell dezho lazhañ anezhañ atav. Da noz e tistro Eumaios d'e loch e lec'h ma'z eo dic'hizet Odysseüs adarre.\nAntronoz e tistro Telemac'hos d'ar palez ha degemeret eo gant e vamm a c'houlenn gantañ ha bet en deus keleier eus Odysseüs. Hep diskuliañ dezhi eo distro he gwaz e lâr da Benelope e oa dalc'het gant Kalypso en hec'h enezenn (evel m'en deus en desket gant Menelaos er c'han IV). D'enderv e ya Odysseüs hag Eumaios e kêr. War e hent ez eo kunujennet ha skoet Odysseüs gant ar ar mesaer givri Melanteus a zo e servij ar bleustrerien. Hag int ha degouezhout goude war dreuzoù Palez Odysseüs. Eno e varv ki kozh an haroz, Argos, goude m'en deus anavezet e vestr. Er sal vras ez eo degemeret Odysseüs, dic'hizet e klasker-bara, gant ar bleustrerien en un doare goapaus tra ma servij Telemac'hos kig dezhañ. Antinoos, an den a zo en o fenn, a gunujenn Odysseüs hag e ro un taol touz dezhañ. Gouzañv a ra an haroz an taolioù hag ar goapadennoù en ur c'houlenn an aluzenn, en ur virviñ gant ar gounnar. Antinoos a daol dezhañ kement a c'houdrouzoù ken eo kavet fall e emzalc'h gant ar bleustrerien all, nec'het abalamour d'an doueed. Komz a ra Eumaios eus ar c'hlasker-bara da Benelope a ziviz komz gantañ. Odysseüs avat a laka anezhi da c'hortoz betek an noz, kuit da sachañ warnañ kasoni ar bleustrerien adarre. Hag Eumaios d'ar gêr.\nKann Odysseüs hag Iros, gant Lovis Corinth, 1903\nErruout a ra Iros, ur c'hlasker-bara brudet eus Itaka, er palez. Pa wel Odysseüs dic'hizet e klasker-bara hag en e goazez war an treuzoù e krog d'e gunujenniñ. Antinoos hag ar bleustrerien a gav farsus an abadenn ken ez eo hag e prometont kalz kig d'an hini a ganno egile. Daoust d'ar pezh a soñjent ez eo trec'h Odysseüs. Unan eus ar bleustrerien, Amfinomos, a zeu d'ober e c'hourc'hemennoù da Odysseüs ha da ginnig bara dezhañ. Aliañ a ra an haroz dezhañ mont kuit eus ar palez kent distro ar roue, da reiñ ur chañs dezhañ da nompas bezañ lazhet gant ar re all, met Amfinomos a chom. Awenet gant Athena en em ziskouez Penelope d'ar bleustrerien, ha da Odysseüs. Rebech a ra d'ar bleustrerien o emzalcc'h gros, mes Antinoos, o komz en o anv dezhe-holl, a nac'h kuitaat ar palez ken n'he do asantet eurediñ unan anezhe. Melantho, unan eus merc'hed ar palez a du gant ar bleustrerien a gendalc'h da gunujenniñ Odysseüs, ha diouzhtu goude ez eo darbet da unan eus ar bleustrerien, Eurimac'hos, gloazañ an haroz gant un tous. Echuiñ a ra ar banvez en un doare sioul a-walc'h memes tra.\nOdysseüs dic'hizet e klasker-bara a amprou fealded e wreg Penelope, 450 a-raok J.-K., Mirdi al Louvre (war-dro 860)\nOdysseüs ha Telemac'hos a gemer an armoù a ginkle mogerioù ar palez hag o serr en ul lec'h suroc'h. Komz a ra an haroz gant Penelope da c'houde hep bezañ anavezet ganti. Displegañ a ra ar rouanez dezhañ ne gred ket e vefe marv Odyssseüs ha ne fell ket dezhi eurediñ adarre. Abalamour da se he deus argaset ar bleustrerien, dre reiñ da grediñ dezhe e wiade ul lienenn evit tad he den met ouzh he dizober bemnoz al labour graet e-doug an devezh. Diouzh e du e tisklêr Odysseüs ez eo sur e teuio ar roue en-dro ha, daoust ma talc'h d'e identelezh faos ha d'an istor en deus kontet da Eumaios c'hoazh, e ro un nebeud titouroù gwirion diwar-benn e zistro hag an amzer en deus tremenet e bro Faiakiaiz. Mont a ra Penelope er-maez goude bezañ roet an urzh d'he mitizhien da walc'hiñ treid ar c'hlasker-bara ha da brientiñ ur gwele dezhañ. Asantiñ a ra Odysseüs gant ma vo graet gant Eurikleia gozh. Anavezout a ra ar vagerez ur gleizhenn war unan eus divhar Odysseüs e-keit ha m'emañ ouzh o gwalc'hiñ. Gloazet e oa bet e-doug e yaouankiz gant ur pemoc'h-gouez, e-keit ha ma oa o chaseal war ar menez Parnassos gant mibien Aotolikos. Strafuilhet eo Eurikleia pa gompren ez eo he roue, met Odysseüs a c'houlenn diganti tevel. Goude ar gwalc'h treid e ped penelope ar c'hlasker-bara faos da vont da gousket, met da gentañ e c'houlenn gantañ e ali diwar-benn un hunvre he deus graet : ur ragarouez nevez eus distro Odysseüs eo. Penelope a zisklêr goude e asanto dimeziñ gant an hini a vo barrek da stegnañ gwareg he fried ha da gas ur saezh a-dreuz toulloù daouzek bouc'hal a-steud, evel ma rae Odysseüs. An haroz a gav he soñj mat hag a lavar dezhi e tistroio roue Itaka a-raok ma teufe unan eus ar bleustrerien a-benn d'en ober. Mont a ra neuze an holl da gousket.\nNoziñ a ra met Odysseüs a chom dihun. Evezhiañ a ra ar mitizhien, ha gwelet ar re zo chomet feal hag ar re a ya da ebatal gant ar bleustrerien. Kounañ a ra e avanturioù tremenet da c'hortoz ar mare d'en em veñjiñ : « Pasianted, ma c'halon ! ». Anadiñ a ra Athena dirazañ ha lakaat anezhañ da chom kousket. Pa zihun Penelope en em ro d'ar glac'har. Odysseüs a glev he c'hlemmoù hag a c'houlenn gant zeus kas ur ragarouez mat dezhañ : kerkent e kouezh ar foueltr hag e klev ur vatezh o villigañ ar bleustrerien hag o pediñ evit e zistro.\nEr 41vet devezh, evit ar beure, da-geñver gouel Apollon, e krog ar banvez en-dro. Erruout a ra Eumaios er palez. Dav eo addare da Odysseüs gouzañv kunujennoù ha goapadennoù. Eumaios hag Odysseüs en em gav gant ar paotr-saout Filoetios, chomet feal da Benelope, ha kendrec'het int gant an haroz da chom er palez, o c'hounit evel-se un harper ouzhpenn evit e emgann da zont. E-pad an amzer-se emañ ar bleustrerien o klask an doare da lazhañ Telemac'hos, met ur ragarouez fall a laka anezhe da zilezel o raktres hag ez eont da vanveziñ. E-pad ar pred, ar bleustrerien, na baouezont ket d'ober goap eus Odysseüs dic'hizet ha da wallgas anezhañ, a ziroll trumm da c'hoarzhin en un doare tost d'ar follentez, e-keit ha ma anad ragarouezioù fall niverus kaset gant Athena en-dro dezhe. Diougan a ra Teoklimenos o marv hag e kuita ar banvez dindan goapadennoù ar re all.\nKanoù XXI - XXIV : veñjañs Odysseüs[kemmañ | kemmañ ar vammenn]\nLazhadeg ar bleustrerien gant Odysseüs ha Telemac'hos, krater eus Campania gant tresadennoù ruz, war-dro -330 a-raok J.-K., Mirdi Le Louvre (CA 7124)\nPenelope a laka prientiñ gwareg ha saezhioù Odysseüs. Disklêriañ a ra d'ar bleustrerien he deus divizet dimeziñ d'an hini a vo barrek da stegnañ gwareg Odysseüs ha da kas e saezh a-dreuz daouzek houarn bouc'hal renket a-steud. Telemac'hos, fuloret, a fell dezhañ gounit ar gevezadenn e-unan da argas ar bleustrerien da vat. Klask a ra stegnañ ar wareg dre deir gwezh, met Odysseüs dic'hizet a ra sin dezhañ da ehanañ p'emañ war-nes dont a-benn. War e lerc'h e tremen ar bleustrerien an eil goude egile. Koulskoude hini ebet anezhe ne zeu a-benn da stegnañ ar wareg. E-keit-se ez a Odysseüs davet Eumaios ha Filoetios hag e tiskuilh dezhe piv eo, a-raok reiñ urzh dezhe da glozañ dorojoù ar sal. Hag eñ ha distreiñ da vete ar bleustrerien ha lavaret dezhe e fell dezhañ kemer perzh er gevezadenn. Antinoos a ra goap anezhañ, mes Penelope a lak anezhañ da devel hag a asant reiñ e chañs d'ar c'hlasker-bara. Telemac'hos a ro neuze dezhi an urzh da zistreiñ d'he c'hambr ha da lezel ar wazed o-unan, kuit ma welfe al lazhadeg. Odysseüs ha tapout peg er wareg, hag he stegnañ diboan, ha da gas ur saezh a-dreuz an houarnioù bouc'hal. Spouronet eo ar bleustrerien hag Odysseüs ha Telemac'hos a gemer o armoù.\nOdysseüs a gas e gentañ saezh a-dreuz gouzoug Antinoos. Diskuliañ a ra neuze d'an holl piv eo. Aspedet eo an haroz gant Eurimac'hos da lezel e vuhez dezhañ en eskemm donezonoù fonnus. Met lazhet eo d'e dro. Sevenet o deus ar bleustrerien an torfed a zivuzulded na c'hall ket bezañ pardonet. Odysseüs, gant skoazell e vab Telemac'hos, hini armoc'haer Eumaios hag eus ar mesaer givri Eufiletos a gastiz ar bleustrerien pep hini d'e dro. Espern a ra ar roue an aoiodos Femios hag unan eus servijerien ar palez diwar goulenn Telemac'hos. Dre an ober-se e laka kemm etre eñ hag Aigistos. Melantes zo tapet e-keit ha ma oa o klask degas armoù d'ar bleustrerien a chome. Spontus eo e gastiz : spazhet eo ha troc'hañ a reer outañ an izili, ha goude e taoler e zilerc'hioù d'ar chas. Goude an abadenn wadek-se, Eurikleia a ziskuilh an daouzeg matezh o deus traiset tiegezh ar roue. Krouget int gant Telemac'hos goude bezañ bet laket da walc'hiñ dilerc'hioù al lazhadeg.\nDa noz ez a Odysseüs davet Penelope he deus douetañs c'hoazh. A-du gant Telemac'hos e chom an haroz hep lâret ez eo marvet ar bleustrerien c'hoazh. Amprouet eo avat gant Penelope a gont gevier dezhañ diwar-benn o gwele dezho o-daou. Anavezout a ra anezhañ ervat pa zispleg dezhi doareoù ar gwele-se, savet war benn-skod ur wezenn. Hag int ha mont da gousket ennañ.\nKalz arbennigourien a soñj dezhe ez echu ar varzhoneg wirion gant ar werzenn XXIII 296, a ra anv eus adkavidigezh an daou bried, hag eo bet staget tout ar pezh a heul ouzh ar meurgan da c'houde, evel evit kan X an Ilias. Kalz a vern penaos e ouzomp e oa eno e oa diwezh an Odysseia hervez yezhadurourien Aleksandria, Aristofanes hag Aristarc'hos Samotraki. N'eo ket abalamour ma anavezent skouerennoù eus an Odysseia hag a echue gant ar werzenn-se met abalamour d'ur barnedigezh lennegel.\nHermes a gas eneoù ar bleustrerien d'an ifernioù, an hades, ha sed an eneoù all o komz eus ar c'heloù. Odysseüs a guita e balez gant e skoazellerien da vont davet e dad Laertes, erru kozh, ha goude bezañ klasket tremen evit un estrañjour e ro dezhañ ur brouenn a ziskouez splann piv eo. D'ar c'houlz-se avat e red brud al lazhadeg en Itaka hag ul lodenn eus ar geodediz a gemer an armoù d'en em zialañ daoust da ragarouezioù fall. Goude marv o fenn diwar zorn Laertes avat e tec'hont kuit hag Athena a c'hourc'hemenn d'an div gostezenn bevañ e peoc'h hiviziken.\nFramm ar varzhoneg en Henamzer[kemmañ | kemmañ ar vammenn]\nRannet e oa an Odysseia e 24 c'han pell goude he savidigezh. Ne oa ket graet c'hoazh war ar papiruz koshañ eus an Odysseia, skrivet en III kantved kent J.-K. Savet e oa ar framm-se gant skiantourien Aleksandria moarvat. An displegoù kozh diwar-benn an oberenn, da lâret eo ar skolioù da Homeros ha displeg Eustatios dreist-holl, o deus titloù evit lodennoù an istor na glotont ket atav gant ar rannadur e kanoù, met kentoc'h gant pennadoù berroc'h pe da strolladoù darvoudoù. Victor Bérard en deus implijet an titloù-se da sevel e embannadur eus an Odysseia.\nOberennoù awenet gant an Odysseia[kemmañ | kemmañ ar vammenn]\nAwenet he deus an Odysseia ur bern oberennoù e tachennoù liesseurt.\nAr romant Les Aventures de Télémaque gant Fénelon (1699) ma adskriv an Odysseia en un doare fonnusoc'h ha gant danevell avanturioù Telemac'hos o klask e dad.\nAr romant Ulysse gant James Joyce (1921) zo bet displeget evel un doare da adskrivañ an Odysseia e Dulenn a vremañ, en un devezh ;\nLes Aventures de Télémaque gant Louis Aragon (1922) zo unn adskrivadur eus an Odysseia.\nAr romant Ganedigezh an Odysseia gant Jean Giono (1930) zo un adskrivadur eus an Odysseia a zanevell ar gaou livet gant un Odysseüs denel-kenañ.\nRomantoù Dan Simmons, Ilium (2003) hag Olympos (2005), a zanevell darvoudoù diazezet war an Ilias ha war Odysseüs en ur bed a skiant-faltazi.\nAr romant Ulysse from Bagdad gant Éric-Emmanuel Schmitt (2008) a zanevell beaj un divroad dibaper eus Bagdad da Londrez, keñveriet gant Odysseüs.\nAr barzh gresian a vremañ Constantin Cavafy en deus savet meur a varzhoneg awenet war-eeun gant an Odysseia, en o mesk « Une autre Odyssée » (1894) hag « Ithaque » (1911).\nAr skrivagner gresian a vremañ Níkos Kazantzákis en deus savet un Odysseia (1924-39).\n↑ 1,0 ha1,1 D.C.H. Rieu's introduction to The Odyssey (Penguin, 2003), p. xi.\n↑ Mervel a ra ar c'hi Argos autik' idont' Odusea eeikosto eniauto ("o welet Odysseüs adarre en ugentvet bloavezh"), Odyssey 17.327; cf. ivez 2.174-6, 23.102, 23.170.\n↑ Fox, Robin Lane (2006), The Classical World: An Epic History from Homer to Hadrian, Basic Books, p. 19, ISBN 046502496 .\n↑ S.o. Digoradur Jean Bérard d'an embannadur Folio (1955), p.16.\nSamuel Butler, The Authoress of the Odyssey, 1897, testenn enlinenn war Internet Archive.\nJean Cuisenier, Le Périple d'Ulysse, Fayard, 2003.\nMarcel Detienne ha Jean-Pierre Vernant, Les Ruses de l'intelligence. La mêtis des Grecs, Flammarion, 1974.\nMoses Finley, Le Monde d'Ulysse, Seuil, coll. « Points », 2002.\nMichel Honaker, Odyssée, Flammarion, 2006.\nPietro Pucci, Ulysse polutropos : lectures intertextuelles de l'Iliade et de l'Odyssée, Septentrion, 1995.\nSuzanne Saïd, Homère et l'Odyssée, Belin, 1998.\nTim Severin, Le Voyage d'Ulysse, Albin Michel, 1989.\nSellet er Wikimammenn : Odysseia.\nSellet er Wikimammenn : ΟΔΥΣΣΕΙΑ.\nOdysseia en henc'hresianeg gant un droidigezh gant ar raktres Perseus, gant hiperliammoù da notennoù yezhadur ha mitologiezh\nGwengelouriezh c'hresian : An Odysseia\nSter an hengoun en Odysseia Homeros gant Marcel Bas. Ur sell war an Odysseia studiet diouzh tu ar relijion hag an hengoun indezeuropek.\nDanvez diwar-benn an Odysseia war ar gwiad gant Jorn Barger. Liammoù etrezek troidigezhioù war ar gwiad.\nPerak e oa bet 19 vloaz Odysseüs o vont d'ar gêr eus Troia?\nAdtapet diwar « https://br.wikipedia.org/w/index.php?title=Odysseia&oldid=1847193 »\nKemmoù diwezhañ degaset d'ar bajenn-mañ d'an 23 Gwe 2019, da 18:40.


Pajenn:Morvan - Buez ar Zent, 1894.djvu/230 - Wikimammenn\nPajenn:Morvan - Buez ar Zent, 1894.djvu/230\nziou euz ar re bounnera. Diou vech oa bet dimezet, ha diou vech e oue intanv abred. Tri mab en doa bet, unan euz he c’hreg kenta ha daou euz he eil greg ; mes ho zri e varvchont enn eunn oad tener, ha setu n’en devoa mui heritour ebed. Bez’ en devoue ive kalz da c’houzanv a berz daou euz he vreudeur hag a berz he ziou c’hoar-gaer ; unan euz ar re-ma zoken a glaskaz meur a vech lamet he vuez diganthan. Mes Gontran a zougaz ann holl groaziou-ze a galoun vad hag heb en em glemm ; joa oa ganthan kaout tro dre eno da baea da justis Doue ar boan dleet d’he bec’hejou.\nGouzout a rea ne c’helle ober netra guell evit beza pardounet eget pardouni he-unan d’ar re o deveze hen offanset. Abalamour da ze e veze prest ato d’en em unani gant he enebourien, ha mar teue ar re-ma da vankout d’ho ger, hen a zalc’he bepred d’he hini. Ann daou vreur o doa great brezel d’ezhan o veza bet lazet, ar Zant a zervichaz da dad da vab unan anezho ha da baeroun da vab egile, petra bennag mamm hema oa ar c’hoar-gaer-ze e devoa klasket lamet he vuez diganthan meur a vech.\nPa zigoueze eur goall dra bennag enn he rouantelez, Gontran a damalle ann dra-ze d’he faotou he-unan pe da faotou he zujidi. Eunn droiad, he arme a oue trec’het gant arme Visigothed Spagn. Raktal e c’halvaz dirazhan ar jeneraled hag ann offiserien, hag e komzaz outho evelhenn : « — Penaoz, emezhan, e c’hellfemp-ni gounit ar viktor pa’z oump ker fall da gerzet var roudou hon tadou koz? Ar re-ma a denne bennoz Doue var ho armou dre ho respet evit ann eskibien, ann ilizou hag ann holl draou sakr ; mes ni a denn he valloz dre hon dizursiou. Mar d-eo me a zo kaoz on euz kollet gant hon enebourien, ra gouezo varnon breac’h justis Doue; mes mar d-e c’houi hoc’h-unan eo, e veritit ma ve trouc’het ho penn diouzhoc’h. »\nGoulskoude ar Zant ne lakeaz ket ar jeneraled hag ann offiserien-ze d’ar maro ; ne reaz nemed lamet ho c’harg digant hiniennou anezho abalamour m’o doa lezet re a gabest gant ar zoudarded.\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/230&oldid=137416 »


Stourm a reas annezidi Jeruzalem, Yuzevien ha Muzulmiz, ouzh ar Franked. Met trec’het e voent ha d’ar 15 a viz Gouere 1099 e c’hallas ar Groazidi dont tre e Jeruzalem. Lakaet e voe kêr en arigrap ha distrujet moskeennoù, met n'emañ ket a-du an holl istorourien da c'houzout daoust ha lazhadeget e voe an annezidi, Muzulmiz, Yuzevien pe Gristenien eus ilizoù ar Reter Hogen ur brezel yud e oa ha garv e oa ar Groazidi. Marnaoniet hag ankeniet e oa ar Franked, pell diouzh o bro, eme un istorour, ha kement-se a zispleg perak e voe debret tud ganto a-wechoù, goude seziz Maarat e 1098, da skouer.\nAdtapet diwar « https://br.wikipedia.org/w/index.php?title=Kentañ_Kroaziadeg&oldid=1974174 »


Tevieg - Wikipedia\nTevieg en tu dehou,\ngwelet eus aod Pentevr.\nTevieg, pe Tivieg,, zo un enez prevez ha didud e kumun Sant-Pêr-Kiberen. Ul lec'hienn arkeologel a-bouez eo dre m'eo bet kavet korfoù-eskern koshañ Breizh eno.\nEtre 1928 ha 1934 e voe furchet an enez gant ur c'houblad eus Loren dedennet gant an arkeologiezh, Marthe ha Saint-Just Péquart. Diskoachet e voe gante roudoù annezioù hag ur veredeg eus Krennoadvezh ar maen (war-dro 10 000 bloaz 'zo).\nAr c'horfoù kavet (seizh gwaz, eizh maouez, ur plac'h yaouank ha seizh bugel) a oa beziet e fozioù goloet gant daroù. Dielfennet eo bet ar relegoù-se ha jedet ment keidat ar wazed (1,59 m) ha hini ar maouezed (1,52 m). Unan eus ar wazed a oa bet lazhet gant ur bir kailhastr.\n↑ Istor Breizh, TES\n↑ Toponymie Nautique de la Presqu'île de Quiberon, G. Bernier, 1956\nAdtapet diwar « https://br.wikipedia.org/w/index.php?title=Tevieg&oldid=1941034 »\nKemmoù diwezhañ degaset d'ar bajenn-mañ d'an 13 C'hwe 2022, da 07:49.


Deizlevr - Wikipedia\nUn deizlevr zo un teul (alies un dornskrid) ma taneveller a-hed an amzer ar pezh a zo c'hoarvezet e-pad ur prantad hir pe hiroc'h. Aparchant eo an deizlevr d'al lizheradur ha d'al lennegezh lodenn eus homañ. Ur isdoare lennegezh da doare lennegezh an emvuhezskrid eo an deizlevr o tibunañ en ur skrid ar fedoù gwelet pe veizet gant an oberour, ma n'eo ket gant ur pal kalvezel. Heñvelster eo emgazetennevit an deizlevr personel. Savet gant ar bluenn e vez peurvuiañ.\nSkouer koshañ an deizlevrioù a zo bet kavet en Egipt kozh, pa voe bet dibunet penaos e voe dezouget mein war an Nil e "deizlevr Merer". Deizlevrioù ar seurt-se a zo bet kavet ee Reter-Nesañ hag er Reter-Pellañ en Henamzer. Nes d'un deizlevr eo ar skrid savet gant an împalaer roman, Marcus Aurelius er Iañ kantved (titl orin Τὰ εἰς ἑαυτόν, D'am-me ma unan). Seurt deizlevrioù o teskrivañ ar vuhez e lezioù japanat hag aziat a zo nez d'an doare an deizlevrioù a anavezer bremañ ivez.\nEr broioù arabek ar Grennamzer e kaver deizlevrioù gant deiziadoù, heñvel d'ar re vodernañ.\nStumm koshañ an deizlevrioù eo e kaver skouerioù anezho er Grennamzer. Marc'hadourien hag artizaned a skrive o savadoù hag o zispignoù asamblez gant notennoù war o vuhezioù kenwerzhel, tiegezhel hag personel. Implijet e vez an deizlevrer evit ar gontouriezh evit dastum pep ebarzh, da lavaret eo pep sifrenn a denn d'un devezh.\nAn danevell diwar fedoù ha degouezhioù ur veaj dibunet dre devezhioù eo ha n'eo ket da veskañ gant an danevell beaj a denn d'un doare lennegezh e-unan.\nAn deizlevr arbennik eo levr bourzh ar c'harbedoù. Kroget o deus ar verdeerien war vor d'o sevel evit pep ergerzhadenn kantvedoù zo. Tu zo da grediñ e teu ar pez a ouzer war ergerzhadennoù ar merdeer graesian Pitheas a voe tennet eus levrioù bourzh en doe savet. Dre al lezennoù e vez rediet kabitened lestr ha levierien aerlestr sevel an deizlevr.\nSavet e vez deizlevrioù brezel abaoe pell ha meur a levrioù brezel a voe bet savet diwar deizlevrioù skrivet gant an daneveller, da skouer Anabasis Ksenofon ha De Bello Gallico (Brezel Galia) Kaezar.\nUn doare lennegezh eo a gaver ur skouer er XVIIvd kantved, pa voe skrivet, bloavezioù-pad, deizlevr Samuel Pepys, ur c'hargad a uhel rank a vevas e Londrez. Gant ur seurt berrskrivrerezh eo bet savet.\nMarsel ar Barzh, An erc'h du, Lannuon, An Alarc'h, 2004.(ISBN 2-9520238-3-2). Deizlevr brezel (1914-1918)\nYouenn Olier, Deizlevr ar bloavezh X (1 levrenn evit pep bloaz eus 1945 da 1967), Imbourc'h\nKristol Goulm, Levr bourzh ar veaj kentañ, troet diwar ar spagnoleg gant Filip Oillo, Brest, Al Liamm, 1994. Levr bourzh\nLoeiz Herrieu, Kammdro an Ankoù, Brest, Al Liamm, 1994.(ISBN 2-7368-0043-5). Deizlevr brezel (1914-1918). Peurunvan.\nLoeiz Herrieu, Kamdro en Ankeu, 1974, Deizlevr brezel (1914-1918). Embann kentañ a-drugarez d'e vab, Meriadeg Herrieu, savet diwar eiladennoù ar gelaouenn Dihunamb. Doare-skrivañ Bro-Wened.\n↑ Geriadur bras Frañsez Vallée : Deizlevr > Journal de commerce. Cf. Devri.bzh.\nAdtapet diwar « https://br.wikipedia.org/w/index.php?title=Deizlevr&oldid=1891286 »\nKemm diwezhañ d'an 3 Gen 2021 da 20:38\nKemmoù diwezhañ degaset d'ar bajenn-mañ d'an 3 Gen 2021, da 20:38.


Journal de Renaud Camus, lundi 6 mars 2017\ncréée le mardi 7 mars 2017, 10 h 34\nmodifiée le mardi 7 mars 2017, 10 h 37Plieux, lundi 6 mars 2017, minuit. une heure du matin. Quel calvaire, cette quête des parrainages ! J’ai parlé cette après-midi à M. ~~~ ~~~~~ ~~~ ~~~~~~~, ~~~~~~ ~~~ ~~~~~~~~~-~~~~~~~. ~~~ ~~~~~~ ~~~~ ~~~~~~ ~~~~~~~~ ~~~ ~~ a deux mois, ~~~~~~ ~~~ ~~~ ~~~~~~~ ~~~~ ~~~ ~~~~ ~~~ ~~~~~~~~ ~~~ ~~~~ ; ~~~~~ ~~~~~~ ~~~ ~~~~~~ ~~~~~~~ ~~~ ~~’~~~~~~ ~~~~~~~~ ~~~ ~~~~~~~~~ ~~~~~ ~~~~~. ~~~~~~ ~~~~~, ~~~~~ ~~~~~ par qui, il ~~~~~~ ~~~~~~ ~~~~~~~~ ~~~, ~~~ ~~~~~~~~~~~~, ~~~~~~~ ~~~~~~~~~~~~ ~~~ ~~~~~~~~~~. ~~~ ~~~~~~~~~~~~ ~~~~~~, ~~ ~~’~~~ ~~~~~~~, ahurissante. ~~~ ~~~~~~ ~~~~~~ ~~~ ~~~ ~~~~~~ ~~~~~~~ ~~~ ~~~~~~~~~~ ~~ ~~~~~~~~~. Il préférait me ~~~ ~~~~~ ~~~~ ~~~ ~~~~~ ~~~~~~ ~~~~~~~ ~~~ ~~~~~~ ~~ ~~~~~ ~~~~ deux.\nHumiliantes ~~~~ ~~~~~~~~~~ ~~~ ~~~~~ ~~~~~~~, ~~~ ~~’~~~~~~~ ~~~~~, ~~~~~ ~~~~, ~~~’~~~~~~ ~~’~~~~~~~~~~~~ ~~~~. ~~~~ Claverie, le maire ~~~ ~~~~~~~, ~~~~ ~~’~~~~~~ ~~~~ ~~~~ ~~~ ~~’~~~~~~ ~~~~~~~ ~~~~~ ~~~~~~~-~~~~~~-~~~~-~~~~~ ~~~~~~~~~~~ ~~~~~ ~~~~~~~~~~~~~ ~~~~~~~~~~~ ~~~ ~~~~~~, ~~’~~ ~~~~ ~~~~~ ~~~~ ~~~ ~~~ ~~~~~~~, ~~~~~~~ ~~~~~, ~~~ réponse plus précise ; ~~. ~~~~~~~~~~~~, ~~~ ~~~~~~ ~~~ ~~~~~~~~~~, ~~~~~~~~~~~ ~~~~~~~~, ~~~~ ~~~~~. ~~~~ ~~~~~~~~~~ ~~’~~~~~~~~ ~~~~~~~~~ ~~~~~ ~~~~~~~~~. ~~~ ~~~ ~~~~~ ~~~~ ~~~ ~~~~, ~~~~~ ~~~ ~~~~~~~~~~, ~~~~ ~~~~~~~ à se comporter ~~~~~ ~~~~ ~~~~~~~~~ ~~~~, ~~ ~~~~~~~~~ ~~~~, ~~’~~~~ ~~~~ ~~~~~ ~~~~~ ~~~~~~~. ~~~ ~~~~~~~~~ ~~~~~ ~~~~ ~~~~~~~~~, ~~~ ~~~~~ ~~~~~~ ~~~ ~~~~~~~~-~~~, ~~~~~ ~~~ ~~~~~~ ~~~ ~~~~~ net et les ~~~~~~~ ~~ ~~~~~~~~ ~~~~~~~~~~~ ~~~~~~~~~ ; ~~~~~ ~~~ ~~~~~~~~~ ~~~~~~~~~~ ~~~ ~~~~~~~~ ~~~~~ ~~~~~~~~ ~~~~~~~~~~~~~, ~~~~~ ~~~~~~~~~, ~~~~~~~~ ~~~~~~ ~~~ ~~. ~~~~~~~~~~~~, ~~~~~~~ ~~~~~~~~~ ~~~ ~~~~~~ ~~~ ~~~ dignité, et tout ~~~~~ ~~~~~ ~~~~~, ~~~~~~~~ ~~~ ~~~~~~~~ ~~~~ ~~~~~~~, ~~~~~~~~~~~~~~ ~~~~~~~~~~ ~~~’~~~~~ ~~ ~~~~ ~~~~ ~~~ silence.\nUn ~~~~~~~~~ ~~~~~~~~~~~ ~~ ~~~~ ~~~ ~~~~~~ ~~~ ~~~~~~~~~ ~~~~~~~~ ~~ ~~~~~~~~ automatiquement des formulaires ~~~ ~~~~~~~~~. ~~~ ~~~ ~~~~~~~~~~ ~~~~ ~~~~~ ~~~~~ ~~~ ~~~~~~~~~~, ~~~ ~~~~~ ~~~~ ~~~~~~~~ ; ~~~~~ ~~~~~ ~~~~ ~~~ ~~~~~~~ ~~~~~~~~~ ~~’~~~~~~~~~~~~ ~~~~~ ~~~~ ~~~ ~~~~~~~ ~~~ permettre de décourager ~~~~~~~ ~~~~ ~~~ ~~~~~~~~~~~. ~~~~~~-~~~ ~~~~ ~~~~~~~ ~~~~ ~~~~~~~~~ ~~~ ~~~~~~~~~, ~~~~~~~~~~, ~~~~, ~~~ ~~~~~~ ~~~~~~~~~~ ~~~ ~~’~~~~~~~~~~, trois ~~~~~~~~~~~~~ ~~~~~~~~~~ ~~~~ ~~~~~~~~~~~~ ~~~~ ~~~~~~~~ — ~~~~~ doute des plaisantins, ~~~ ~~~~~, ~~~~ ~~’~~~ ~~~~~~~~ ~~~~~~~~ ~~ ~~~~~~~~~ ~~~ ~~~~~~ ~~~~ ~~~~~~~~, ~~~ ~~~~~~ ~~~ ~~~~~~, ~~~~~~~~~ (~~~ ~~~~~~) ~~~ ~~’~~~~~~ remplaciste.\nUn ~~~~~~~ ~~~~~~~~~, ~~~ ~~~~~~~~~~~ ~~~~~~~~~ Juvin, maire de ~~~ ~~~~~~~~-~~~~~~~~~, ~~’~~ ~~~~~~~ ~~~~~~~~~~ ~~~ ~~~~~~ ~~~ ~~~~, ~~~~ ~~~~~~~~ ~~~~~~~~~~~ ~~~ ~~’~~~~~~~, ~~~~~ ~~~~ ~~~~~~~~~ ~~~ ~~~~ ~~~~~~~ ~~~~~~~~~~~~ ~~~~~~~~~~~. ~~~ ~~~~~~~ ~~~~~~ ~~~~ ~~~ homme d’une espèce ~~~~~ ~~~~~. ~~’~~~~ ~~~ ~~~~~~~~~ ~~~ ~~~~~~~~~ ~~~~~~~. ~~’~~~ ~~~ ~~~~~~ ~~~ ~~~ ~~~~~~ ~~~~~~~, ~~~~~~~~~~, ~~~ ~~~~~ ~~~~~~ ~~~~~~~~~ ~~~~ ~~~ ~~~~~ ~~~ ~~~~~~ ~~~~~~~~~ ~~~~~ le débat présidentiel. ~~~ ~~~~ ~~~ ~~~~~~~~, ~~~~~ ~~~~ ~~~~~~~~~~~~~~, ~~~~ ~~~~~~~~ ~~~ ~~~ ~~~~~. ~~~~~ ~~~ ~~~~~~ ~~~~ ~~’~~~~~~~ ~~~~ ~~~~~. ~~~ ~~~~~~ ~~~~~~, ~~ ~~~ ~~~~~~, ~~~ ~~~ s’agit plus que ~~~ ~~~~~~~ ~~’~~~~~~~~.\nMon ~~~~~ ~~~~~~~~ ~~~~~~~~ ~~~~ ~~~~ ~~~~~ ~~~~~~~~~ ~~~ ~~~~~, ~~~~~~~~~~~ ~~~~~~~~~~ ~~~ ~~~~~~~ ~~~ ~~~~~~~~~~~ ~~~~~~~~~ ~~’~~~~~~~~~~. ~~~~~ ~~’~~ ~~~~~~~ ~~~~~~~~~~~ ~~~ ~~~~~~~~~~~ de parrainage signé ~~~~ ~~~~~ ~~~ ~~~ ~~~~~~~. ~~~~~ ~~~~~~~~ ~~~~~~~~~~ ~~~~ ~~~ ~~~ ~~~ ~~~~~~~~~~~ ~~~~ ~~~~~~ ~~~’~~~ ~~~~~ ~~~~~~~~~~ ~~~~ ~~~ ~~~~~~~~ ~~~~~~~~~~~~~~~~ ~~~~ ~~~~~ ~~~~~~~, ~~~~-~~~~~, ~~~~ entourloupes, toujours possibles. ~~~ ~~~ ~~~~~ ~~~~ ~~~~~ ~~ ~~~~~ ~~~~~ ~~~~~ ~~~~~~~~~ ~~~~~ ~~~ ~~~~~~~~~~~~, ~~~~~ ~~~~, ~~~ ~~~~~~~~.\nvoir l’entrée du lundi 6 mars 2017 et son image dans Le Jour ni l’Heure


Journal de Renaud Camus, mercredi 9 décembre 2020\ncréée le jeudi 10 décembre 2020, 23 h 51\nmodifiée le vendredi 11 décembre 2020, 19 h 45Plieux, mercredi 9 décembre 2020, minuit. Le bidonmonde ne bruit que d’une affaire d’arbitre roumain qui a eu le malheur, pendant un ~~~~~~ ~~~ ~~~~~~~~~, ~~~ ~~~~~~~~~ ~~~~~~ negru, ~~~ ~~’~~~~~~~~~~ ~~ ~~~~ ~~~~~~, ~~~ ~~~~~~~ noir, ou peut-être ~~~~~~~ ~~~ ~~~~~~ ~~~~~~~~ — ~~~ ~~~ ~~~~~ ~~~~ ~~~~ ~~’~~~~~~ ~~~~~ ~~~~~~~~, ~~’~~~~~~~~~ ~~~ ~~~ ~~~~~~~~~~ ~~~~~ ~~ ~~~~~~ ~~~~~~~~, ~~~~~ ~~~~~ ~~~~~~~ ~~~~~~~~~~. ~~~ ~~~~~~~~ noir se dit negru, ~~~ ~~~~~~ ~~~~ ~~~ ~~~~~~ ~~’~~ ~~~~~~~~~~~~ ~~~~~ ~~~ ~~~~~~~~~~, ~~~~ ~~~~~ ~~~~ nègre ~~~ ~~~~~~~~~, ~~~~~ ~~~~~ ~~~~ ~~~~~~~~~ ~~~~ ~~~~ ~~~~~~~~~~~ ~~~~~~. ~~’~~~ ~~’~~ a sur le ~~~~~~~~, ~~ ~~~~~ ~~~~, ~~~~ ~~~~ ~~~~~~~, ~~~~~ ~~~ ~~~~~~~ ~~~~~ ~~~~~~~~ ~~~ ~~~~~~ ~~~~~~~~~, ~~~~~ ~~~ ~~~~ ~~~ ~~’~~~~~~~, ~~~~ ~~~ ~~~~~~~~~ ~~~ ~~~~~ ~~~~~ ~~~~~~~~ comme le noir, ~~~ ~~’~~~ ~~~~~ ~~~~~~~~ ~~’~~~~~~~~~~ ~~~~ ~~~~ (~~~ ~~~ ~~~~~~~~ ~~~~ ~~~~~~~~ ~~~~~~~~~). ~~~~~~ ~~~~~~~-~~~ le blanc, ~~’~~~ ~~’~~ ~~~~~~ ~~~~ ~~~~ ~~~~~~, ~~~ le blond, ~~~ tous les autres ~~~~~~~~ ~~~ ~~~~~~~~~ ~~~~~~~~~ ~~~~~~~~ ~~~~~~. ~~~ ~~~ ~~~~ ~~~~~~~ ~~~ ~~~~ ~~~~~~~ ~~~ ~~~~~~~~~~~~ ~~~~ ~~~~~~ ~~~~~~~~ ~~ ~~’~~~ ~~~~~~~~ ~~~~~~~~~. ~~~~~ ~~~~ ~~~~~~ ~~~~~ ~~~~~~~~ qu’on ait pu ~~~~~~~~~ ~~~ ~~~~~ ~~~~~~ le noir. ~~~~ ~~~~~ ~~~~~~~~~ ~~~ ~~~~~ ~~~~~~~~~~, ~~~~ ~~’~~~~ ~~~~~ ~~~~~ ~~~ ~~~~~ ~~~’~~~ ~~~~~~~~~ ~~~~~ raciste, ~~~ ~~~ ~~~~~ ~~~~~~~~ ~~~~~ du terme, ils ~~~~~~~~~ ~~~’~~~~ ~~~~~~~~~~~~ ~~~~~~ ~~~~ ~~~~~~~~ ~~~~~ ~~~~~~~ ~~~ ~~~~~ ~~~~~~~~~, ~~~~~~ ~~~ ~~~~~ ~~~~~~ ~~~~ ~~~~~ ~~~ ~~~~ ~~~~~~~~~~ ~~~~~ ~~~~ ~~~~~~~ ~~~ ~~~~~~~-~~~~~~ ~~~~~~~~~~~~~~ ~~~~~~~~~~~~ qu’elles ne fussent ~~~~~~~ ~~~~~~~~~~~~. ~~~ ~~~~~~ ~~ ~~~~~~ ~~~~~~ ~~~ ~~~ ~~~~~~ ~~~ ~~~~ ~~~~~~~~ : ~~~ ~~~~~~~~~~~ ~~~~ ~~~ ~~~~~~ ~~~ ~~~~ ~~~~~~ ~~’~~~~ ~~~~ ~~~~~~-~~~~~~ ~~ ~~~~ ~~~~~~~. Mais la première ~~~ ~~~~~~~~ ~~~ ~~~~~~~~ ~~~~ ~~~~ ~~~~~~~~ ~~~~~~~~~~~~ ~~~ ~~~~~, ~~~ ~~~~~~~~ ~~~ ~~~~~~~~~, ~~~~~ ~~~~~~~~~~~~~~~, ~~~~~~ ~~~ ~~~~~~~~~~ ~~~ ~~~~~~~~~~~~~~~ ~~~~~~~~~~~~, ~~~~ ~~~~~ ~~’~~~~~~~~~~~ ~~~ ~~~ conquête et de ~~~ ~~~~~~ ~~~ ~~~~~~~~. ~~~~ ~~~~~ ~~~ ~~~~~~~~~~ ~~~~~~~~~~~~~~ ~~~~~ ~~~~~~~~~ ~~~~ ~~~~~~ ~~~ ~~~~~~ ~~~~~~~~~~~~ ~~~ cours.\nLe ~~~~~~ ~~~ ~~~~~~ ~~~~~~~~~~ ~~~ ~~~~~ ~~~~~~~ ~~~~~~~~ ~~ quelque chose d’hallucinant. ~~ ~~~~~~ ~~~~ ~~~~~~~~~ ~~~~~~~~~~~~~ ~~’~~~~-~~~~~ ~~~~~~~ ~~~~~~~ ~~~ ~~~~~~~~~~~~ ~~~~~~ ~~~~~ ~~~ ~~~~~, ~~~~ ~~~~~ ~~~~~~~~ ~~~~~~~~~~ ~~~~ ~~~~~~~ ~~~ ~~~~~~~~ ~~~~~~ ~~~ ~~~~~ ~~~~~~ : ~~~ match a été ~~~~~~~~~~~~~~ ~~~~~~~~~, ~~~ ~~~~~~~~~ ~~~ ~~’~~~~~~~~ ~~~~ ~~~~~~~ ~~~ ~~~ ~~~~~ ~~~~~~ ~~~ ~~~~ ~~~ ~~~~~~ ~~~~~~~~ ~~~ ~~~ ~~~~~~. ~~~~~~ ~~~ ~~~~~~~~~~ ~~~~~ ~~~~~~~~, ~~~ ~~~~~~~ de représailles la ~~~~~~ ~~~~~~~~ ~~~ ~~~~~~ ~~~~ ~~~ ~~~~~ ~~~~~~~~ ~~~~~~ ~~~~~ ~~~~ ~~~~~. ~~~ ~~~~~~~~ ~~~ ~~~~~~-~~~ ~~~ ~~~~~~~~ ~~~~~ ~~~ ~~~~~~~ ~~~ ~~~ ~~~~~~~~~~~~~ ~~~~~ azimuts.\nJe ~~~ doute pas que ~~~ ~~~~~~ ~~~~ ~~~~~~ ~~~~~ ~~~~ ~~~~~~~~~~~~~ ~~~~~~~~~~ ~~~ ~~~~~~ ~~~~~~ — ~~~~~~~~~ ~~~ ~~~~~~~, ~~~~~~~ ~~’~~~~~~~~, ~~~~~~~ ~~~ ~~~~~~~, ~~~~~~~ ~~~~~~~~, ~~~~. : ~~~~~~~~~~ ~~~ ~~~~~~~~ la globalisation et ~~~~ ~~~~~~~ “~~~~~~~ ~~~~~~~~~ ~~~ ~~~~~~~~~~~~~~” ~~~~~ ~~~~~ ~~~~~~~~~ ~~~ ~~~~~~~~~~ ~~~ ~~~~~~~~~~ ~~~ ~~~~~~ ~~~ ~~~~ ~~~~~~~~~~~~ ~~ ~~’~~~~~~~~ ~~’~~~ ~~~~~~~~~~, ~~~ ~~~ ~~’~~~~ ~~~ ~~~~~~ la planète. Il ~~~ ~~~~~ ~~~~ ~~~~~~~~ ~~~~~~~~~~ ~~~~ ~~~~~~~~ ~~~ ~~~~~ ~~~~~~~~. ~~~~ ~~~ ~~~~~ ~~~~~~~~~~ ~~~~ ~~~~~~~~~~.\nvoir l’entrée du mercredi 9 décembre 2020 et ses 2 images dans Le Jour ni l’Heure


Pajenn:Le Clerc - Ma beaj Jeruzalem, 1902.djvu/334 - Wikimammenn\nPajenn:Le Clerc - Ma beaj Jeruzalem, 1902.djvu/334\nemei, binniget on, ha meulet e vin gant an holl da virviken. » Mes n’he deuz ket muioc’h a ze a istim eviti he-unan : kaout a ra d’ei ec’h eo an izelan euz ar grouadurien. «’Pez an euz talveed d’in, emei, bean sellet gant an Au. Doue, eo ma izelder. »\nSant Yan Vadezour a deu war an douar : eur burzud. — Levenez d’an holl !\nPrest goude e teuaz Elizabeth da c’henel he bugel, eur pautrik bihan. Pesort hano ’vo roet d’ean ? « Zakari, emichans, hano e dad, » eme ar gerent hag an amezeien. — ’Vo ket, ’vo ket, eme e vamm : Yan eo a vo hanvet. » Ze na blije ket d’ar re all. Hag i o *wignal da Zakari, a oa mut : « Pesort hano ’n efo ho mab ? » Heñ a skrivas war eun daulennik : « Yan a vo e hano. » Souezet e chomjont. Setu aman ’vit-se kaeroc’h : raktal e tistagaz teod Zakari, hag a hadkrogaz da gomz, ’n eur veuli an Au. Doue. Ar wech-man ec’h euz spont enne ; ’n em zellet a rænt an eil egile, ’n eur laret, « C’hw’ istim petra e vo ar bugel-man ? Sur mad, eman dorn Doue warnan ’vit hen binnigan. »\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Jeruzalem,_1902.djvu/334&oldid=108593 »\nKemmoù diwezhañ degaset d'ar bajenn-mañ d'an 29 Gwe 2017, da 15:36.


Sujet: Milo - Rendez-vous ? Ven 15 Sep - 12:10\nSujet: Re: Milo - Rendez-vous ? Lun 18 Sep - 15:29\nSujet: Re: Milo - Rendez-vous ? Lun 18 Sep - 23:52\nSujet: Re: Milo - Rendez-vous ? Mar 3 Oct - 21:14\nSujet: Re: Milo - Rendez-vous ? Jeu 12 Oct - 17:54\nSujet: Re: Milo - Rendez-vous ?


Pajenn:Heuriou brezonnec ha latin.djvu/629 - Wikimammenn\nPajenn:Heuriou brezonnec ha latin.djvu/629\nsantel-ma d’ar bobl. Quement meuleudi a ouffer da ober anezo, a ve dister meurbet en comparæson d’an hini a veritont.\nAn Ilis santel a laca len ar seiz Salm-ma er ceremoni eus an absolven pehini a vez roet d’ar benitantet public ha d’ar re iscumunuguet, hac en afflictionou dreist-ordinal ; ha peb guener epad ar c’hoaraïs e custum ive ho recita, evit pellaat goaligner Doue divoar ar bobl, hac evit apesi he goler ; dreizo’ta e fell d’an Ilis calmi coler Doue.\nQuement-se oll a zisquez deomp erfat ho deveus ar seiz Salm ur vertus particulier evit ar binijen, hac ez int langaij ar bec’herien pere ho deveus ur guir dezir d’en em reconcilia ouz Doue, pehini o fallout dezan ober trugarez en ho andret, a zesq dezo er salmou-ma pe en fæçon e tleont he goulen outan.\nAr seiz Salm a Pinijen, eme un escop santel, eo tensor ar benitantet, hac a servij dezo da vodrier, da gleze, da gre, da refuij, da instruction, da gonsolation, da vagadur, da remed ha da rei dezo ar vuez. Livirit-hi eta devota ma ellot ha liessa ma ellot, particulieramant pa dostaot ouz ar sacramant a binijen pe a gonfession, hac en amseriou santel eus an Azvent, eus ar C’hoaraïs hac eus ar C’hotuerou, pere oll a so poenchou destinet d’ar binijen gant hor mam santel an Ilis. Profitabl bras e ve deoc’h ho lavaret so-quen ur veich er sizun, mar ho pe amser, ispicial mar hoc’h eus offanset Doue cals hac en fæçoniou dreist-ordinal, evit ma reot ive ur binijen dreist-ordinal bennac, ha ma lequeot ho poan d’en em reconcilia ganta erfad dre ar Salmou santel-ma, diouz an exempl eus ar benitantet vras David ha sant Augustin. He-ma oc’h anaout erfat peguer vertuzus int evit obteni ar pardon digant Doue, a eureu o lacât deza ec’hars e vele pa edo en he glenvet marvel, hac ho recitas bete an halanad diveza gant un abondanç a huanadou hac a zaëlou, pere a zisqueze erfat edo he galon er memes santimanchou ma edo\nAdtapet diwar « https://br.wikisource.org/w/index.php?title=Pajenn:Heuriou_brezonnec_ha_latin.djvu/629&oldid=101350 »\nKemmoù diwezhañ degaset d'ar bajenn-mañ d'an 2 Mae 2017, da 17:37.


Sujet: Montage arbre a cames GPZ ?? Mer 28 Oct - 16:34\nSujet: Re: Montage arbre a cames GPZ ?? Mer 28 Oct - 18:19\nSujet: Re: Montage arbre a cames GPZ ?? Mer 28 Oct - 20:47\nSujet: Re: Montage arbre a cames GPZ ?? Jeu 29 Oct - 8:57\nSujet: Re: Montage arbre a cames GPZ ?? Jeu 29 Oct - 16:54\nSujet: Re: Montage arbre a cames GPZ ?? Jeu 29 Oct - 17:08\nSujet: Re: Montage arbre a cames GPZ ?? Jeu 29 Oct - 21:39


Kantener - Wikipedia\nKantener kizellet doc'h ur vedalenn-gañv Flavia Solva, eil kantved Joanneum, Graz\nMaen-bez kantener Marcus Caelius\nUr c'hantener (a dalva "Penn ur c'hantad", eus latin centum, kant), pe un Hekatontarc'h (gresian ἑκατόνταρχος), a veze graet eus un ofiser eus Henroma a oa e penn ur Centuria ("Kantad") da laret eo kant soudard eus al lejion roman pe un unvez skoazeller a niver hañval. Rannet e oa ar rez-se e meur a live hervez ar perzh a veze graet ganto. E penn-kentañ ar Republik e oa ar c'hantener e karg eus ur pevar-ugent bennak a dud hag e teuas da vout ur c'hantad diwezhatoc'h.\nDaoust ma teue an usofisierien eus rummadoù marc'heien pe senedourien peurliesañ e teue ar gantenerien eus tud an droadegiezh kentoc'h. Da gentañ e veze dilennet eñ gant e soudarded, mes diwezhatoc'h e oa anvet gant al Legad, ha goude gant kommandour al lejion. E-pad ar mare impalaerel e veze kadarnaet an dibab gant an impalaer e-unan. Labour ar c'hantener a oa pouezus-kenañ en aozadur an arme roman ha mererezh ar bagadoù. Betek-henn eh eus ur bochad skridoù a venega o garvder hag o c'hadarnded. Gwallder ur faezhidigezh a c'halle bout mentet hervez an niver a gantenerien a oa kouezhet marv e-kerzh an emgann. Kalz anezho a chome gant o lejion betek ar marv en ur nac'hañ en em lakaat war o leve.\nAdtapet diwar « https://br.wikipedia.org/w/index.php?title=Kantener&oldid=1906897 »\nKemmoù diwezhañ degaset d'ar bajenn-mañ d'an 16 Gou 2021, da 06:50.


Journal de Renaud Camus, dimanche 11 août 2019\ncréée le dimanche 11 août 2019, 19 h 34\nmodifiée le dimanche 11 août 2019, 19 h 37Plieux, dimanche 11 août 2019, sept heures moins vingt. J’ai aimé passionnément Schumann, Paul-Jean Toulet, Luigi Nono, Ligeti, Tibulle, Valentin de Boulogne, Henri de Valenciennes, ~~~~~~, ~~~~~~~~~ ~~~~~~, ~~~~~~~, ~~~~~~, ~~~~ ~~~~~~~~~ ~~~~~~~ ~~~ ~~’~~~~ ~~’~~~, ~~~~~~, ~~~~~~~~~, ~~~ Fontaine ; et je ~~’~~~~~~~~~ ~~ ~~~~~~~~~-~~~~~~~ ~~~~ ~~~~ ~~~ ~~~~~~~~ ~~ ~~~~~ ~~~ ~~~~~~ ~~~ ~~~~~, ~~~~~~ ~~~~ ~~~~~~~~, ~~~ ~~~~~~ ~~~~ ~~~~~ ~~~~~~~ ~~~~ ~~~~~~~ ~~~ vœux.\nHier, ~~ ~~~~~~~ et après, c’était ~~~~~~ ~~~ ~~~~~~~, ~~~ ~~~~~ ~~~ ~~’~~~~~~ ~~~ ~~~ ~~~~~~~~, ~~~~ ~~~~~~~~~ ~~~~~ ~~~~~~ ~~~~~~~~ ~~~~~~~~~, ~~~~~~ ~~~~~~~~ ~~~ ~~~~~. ~~~~~~~~ ~~~~~ ~~~~ ~~~~~~~ ~~~~~ ~~~~~~~~~~~, ~~ présent, on peut ~~~~~~~~ ~~~~~~~~ ~~~ ~~~ ~~~~~. ~~~~~~~~~~~~ ~~~~~ ~~~~~ ~~~~~~~~~~ ~~~~ ~~~~ ~~~~ ~~~~~~~ ~~~ ~~~ ~~~~~~~ ~~ ~~~~~~~~~~ ~~~~~~~, ~~~ ~~~~~~~, ~~~~~~~ ~~~ ~~~ ~~~~~~ ~~’~~~~~~~~ ~~~~ les chaumes, deux ~~~~~~~~~~~~ ~~~~~~~~ ~~~~ ~~~~~~~~~~~ ~~’~~~ ~~~~ ~~~~, ~~~~~ ~~~ ~~~~~~~ ~~’~~~~~~~~~ ~~~~~~ ~~~ ~~~~~~~. ~~~ ~~~~~~ ~~~~ ~~’~~~~ ~~~~~ ~~~~ ~~~~~ ~~~ ~~~~~~ ~~~ ~~~~~ : ~~~ ~~~~~ tout éternel, ou ~~~ ~~~~~~ ~~~~~~~~~~. ~~~~~~ ~~~ ~~~~~~~~~~ ~~~~ ~~~~~~ ~~~ ~~~~ ~~~~~~~, ~~~~ ~~~~~~~~~~~, ~~~~ ~~~~~~~~~, ~~~~ ~~~~~~~~, ~~~ ~~~~~~~, ~~~ ~~~~~ ~~~ ~~~~ ~~~~ ~~~~~~~ ~~~~~~~~ ~~~~~~~~~~ d’accidentel, de trop ~~~~, ~~~ ~~~~~ à eux ~~~ ~~ ~~~~ ~~~~~~, ~~~ ~~~~ ~~~~~~~ ~~~~~ ~~~~ ~~~~~ ~~’~~~~~~~~~~~~~~, ~~~~ ~~~~ ~~~~~ ~~~~~~~~ ~~~~~ ~~~~~~~ ~~ ~~~~~ ~~~~~~~~, ~~~~~~~~~~~~~ ~~~~ leur ombre, les ~~~~~~ ~~~ ~~~~ ~~~ ~~’~~~~~~ ~~~ ~~~~~ ~~~~~~~ : ~~’~~~~~~, ~~~ ~~~~~~, ~~~~ ~~~~~~~~~, ~~~ ~~~~~~~~, ~~~ ~~~~~~~~, ~~~ ~~~~~~~~ ~~~~~~~~, ~~~ ~~~~~~~, ~~~ ~~~~~, ~~~ ~~~~~~~~, ~~~~, Nous, le Temps arrêté.\nJe ~~~ ~~~~~ ~~~~ ~~~~ ~~~’~~~~~~ ~~~~~~~~, ~~~~~~~ ~~~~~~~, ~~~~~~ ~~~~~~~~ ~~~ ~~~~~~~~, ~~~~~~ ~~~~~~, ~~~~~ ~~~~~~~~ ~~~ ~~~~~~~~~ ~~~ ~~~~~~~~~~ ~~~~~~ ~~~~~~~~, ~~~~ ~~~~~~~~~~~ ~~~~~~ ~~~~~~, un tel afflux ~~’~~~~~~~~~~ (~~’~~~~-~~-~~~~~ ~~’~~~~~ ~~~ ~~~ ~~~~~, ~~~~~~~~~~~~~~). ~~~ ~~~~~~~~~ ~~~~ ~~~~~ ~~~~~~ ~~~~~~~~~, ~~~~ ~~~~~ ~~~~~~ ~~~~~~~, ~~~~ ~~~~~ ~~~~~~~ ~~~~~~~~~, ~~~~~ ~~~~ ~~~~~~~~~~~~~~ ~~~~~ ~~~ ~~~~~~~~ moments. Nous ne ~~~~~~~~~ ~~~~ ~~~~ ~~~~~~~~~~ ~~~~~ ~~~~. ~~~~~ ~~~ ~~~~~~~~~ ~~~~ ~~~~~~ ~~~~~~ ~~~ ~~~~~~~ ~~~ ~~’~~~~~ ~~~~ ~~~~~~~~~~~ ~~~ ~~~~~~~~~~~, ~~~~~~ ~~~~~ ~~~~~ ~~~~~, ~~~ discolorar ~~~~ sembiante…\nvoir l’entrée du dimanche 11 août 2019 et ses 5 images dans Le Jour ni l’Heure


Atersadennoù | YA! Keleier e brezhoneg - kazetenn sizhuniek enlinenn\nKeleier » Atersadennoù\nA evel Anaoudegezh Degas anaoudegezh war an deskiñ d’an dud deuet eo ma zachenn, dre studiadennoù evit kreizennoù stummañ ha strollegezhioù tiriadel. Doner an enklask… me ‘gav din se zo kaoz on krog gant un dezenn war skiantoù an deskadurezh, war an emstummañ en ur...\nPaskal, petra eo ho labour, resis ? Pa oan bihan e oan o chom nepell eus Orly. Goude bezañ bet skolaer em boa dibabet kejañ ouzh tud ar Bed. Ober a ran war-dro ar surentez dreist-holl hag aozañ an traoù a-benn reiñ plijadur ar muiañ posupl d’ar veajourien. Penn logell kentañ...\nRejin, pell ‘zo emaoc’h en emsav brezhonek tro-dro da Gemperle. Petra eo ho istor ? Dre zegouezh on krog gant ar c’helenn brezhoneg, pa oa bet goulennet ganin mont d’ober war-dro un abadenn ‘kizidikaat war ar yezh’ en ur skol e bro Kemperle. Saozneg...\nEwen, skrivet ho peus kalzik. Petra zo plijus en afer-se ? Evit lavaret ar wirionez, n’eus nemet un dra a zisplij din pa skrivan : skrivañ… Da lavaret eo, an ober : pouezañ war touchennoù va urzhiataer da lakaat sin ha sin da stummañ gerioù, ger ha ger da stummañ...\nLaetitia, petra ho peus graet a-raok labourat e Radio Kerne ? Skolaerez on bet e-pad ur bloaz hanter bennaket a-raok labourat evit Radio Kerne. Buan em eus gwelet ne oa ket ur vicher evidon. Pe marteze e oan re yaouank evit he friziañ e-giz e tlee bezañ. Ma ‘m bije kavet an doare...\nJean, bez’ emaoc’h o chom amañ e Poullann, e Kerfinidan. War ho leve emaoc’h ha koulskoude e vezit atav war an hent evit lakaat ar brezhoneg da chom bev er c’horn-bro-mañ. Ar brezhoneg a zo talvoudus ha dav lakaat buhez ennañ, dezhañ da chom bev ‘keit ha ma vo tud d’e...\nTrifin, penaos e oa deuet ar c’hoant da c’houren deoc’h ? E skol Louergad e oan p’em boa kroget da c’houren. Mignoned din a c’hourene abaoe ur bloavezh dija e Bear, met c’hoant o doa da digeriñ ur skol Gouren e Louergad. Setu o deus kendrec’het...\nDominique, penaos eo deuet da dommañ ouzh an dreujenn-gaol ? Se zo un afer hir. Erru on ba’r vro e Kreiz-Breizh er bloavezh 1974, hag o tont deus Roazhon. Eno e oan bet o teskiñ brezhoneg el lise. Hor c’helenner en doa kaset ac’hanomp e-tal Karaez, da gaout darempredoù...\nDarlene, penaos e oa ho puhez e Bro-Genya ? Ken simpl e oa ma buhez e Bro-Genya evel ma buhez amañ. An dra nemetañ a zo disheñvel eo, pa oan e Kenya, e oan ma-unan hag amañ em eus ur familh. Labouret am boa evel skoazellerez ar rener en ur sindikad eus ur blantadeg abaoe 2003 betek 2008,...


Internet ha kleweled : ur chañs evit ar brezhoneg ?\nChronique de Kerne Multimédia (porte parole Fanny Chauffin) publié le 4/12/17 15:05\nPegen diaes eo kavout e Breizh eurvezhioù radio ha skinwel e brezhoneg gant ar mediaoù ofisiel ! Treut eo ar peuriñ pa geñverier gant bro Gorsika zoken, hag a zo e Bro C’hall memestra... « Bruzun, bruzun, bruzun ! » a huch Bernez Tangi o keñveriañ an eurvezhioù skignañ yezhoù ar vro e broioù all en Europa, gant gwir abeg !\nEurvezhioù skinwel bep sizhun\nBreizh : un eurvezh hanter\nSkos : 28 eurvezh\nIwerzhon 35 eurvezh\nKembre : 38 eurvezh\nKembre : 35 eurvezh\nBudjet ur radio n’eo ket hini ur skinwel : setu perak eo efedus ar rouedad pevar radio (RKB, RBG, AFM ha Radio Kerne) evit skignañ ur bern abadennoù « fresk » aes da bodkastiñ war un alc’houez USB, peadra da selaou war lec’hienn ar rouedad. Lec’hiennoù evel hini ar gazetenn Ya ! , pe al lec’hienn evit ar re yaouank Ya.ouank a c’hell ivez skignañ filmoù graet gant ar re yaouank, tresadennoù, dasparzhet etrezo.\nGwir gaou : ar re yaouank ne sellont ket ouzh al lec’hiennoù e brezhoneg ?\nTalkshow a bad div eurvezh war Internet, serienn Ken Tuch (200 sketch), pe Breizh Kiss : pa vez goulennet gant ar re yaouank (goulennaoueg Internet, liseidi Diwan aterset), e verzher ne vez ket sellet ouzh seurt traoù ganto. War Facebook e vez implijet kalzik a c’halleg gante, ha koulskoude eo un doare dibar da eskemm e brezhoneg bemdez, da lenn, da eskemm … Un dachenn ledan da studiañ c’hoazh, ‘giz vez graet e Bro Euskadi pe e Katalonia. Gant «Fin ar bed» a zo bet skignet war chadennoù lec'hl ha Frañs 3 e oa deuet brav an traoù, o tizhout tud a sell ouzh an tv hag ar re a ya war Internet ha ne sellont ket mui ouzh ar skinwel. Stummoù nevez zo deuet er maez evel «C'hwi a gano», hag al liamm gant Internet hag ar brezhoneg a zo pouezus. Met penaos arc'hantaouiñ raktresoù skignet war ar gwagennoù «ofisiel» ha war ar re all . Yalc'hadoù a vez roet, anat deoc'h, d'ar re a zo boaz da sevel teuliadoù pounner evit ar re a roio ur skoazell bennak. Setu perak emañ un den hiziv, e Brezhoweb, Florent ec'h anv, o sikour ar re a zo gant raktresoù, hag o deus diskouezet war an net talvoudegezh o labour. Muioc'h-mui a filmoù interessant a vez gwelet war an net (fent, drougfent, teulfilmoù), un doare efedusoc'h da labourat kenetrezo ?\n«Poent bras d’ar vrezhonegerien kompren n’hallo ket bevañ ar brezhoneg ma n’hallo ket aloubiñ, da vat, bed ar c’hleweled (ha hini ar rouedad ivez). Trist eo, ’gav din, gwelet n’eus ket bet komprenet e vev ar vrezhonegerienyaouank, koulz hag ar re all, e bed ar skeudennoù penn-da-benn.»\nDIWAN 40 vloaz par\nDiwan hag ar brezhoneg: 40 vloaz a zeskadurezh poblek par Kuzul Skoazell Diwan Gwengamp\nDiwan : kengred ha buhez a-stroll ? par Kerne Multimédia\nKan : an diazez ? par Kerne Multimédia\nLenn ha skrivañ e brezhoneg hiziv : piv a ra ? par Kerne Multimédia\nNerzh krouiñ ha live yezh par Kerne Multimédia\nIkastola : 40 vloaz stourm evit ur yezh par Kerne Multimédia\nPedagogiezh Diwan : petra eo ? par Kerne Multimédia\nKomz brezhoneg : ur stourm ? par Kerne Multimédia\nDiwan 40 vloaz : ur gronikenn a-hed ar bloaz par Kerne Multimédia\n150 enseignants Diwan du secondaire à Carhaix pour un congrès annuel par Kerne Multimédia\nDastum a lid e 40 vloaz e 2012 ! par Dastum\nBrezhoneg yezh etrevroadel ! Diwan Kistreberzh a gomz e brezhoneg gant ar bed a-bezh par Skol Diwan Kistreberzh\nE-pad ar Gouelioù Etrekeltiek, e kinnig deoc'h Diwan stalioù war he stand par Skoazell Diwan an Oriant\nWebNoz ispisial 40 vloaz ar Roñsed Mor par Brezhoweb\nCombien font 0 multiplié par 0 ?


Oise (departamant) - Wikipedia\n829 419 ann. (2019)\n49° 22′ 59″ Norzh\n2° 25′ 01″ Reter / 49.383, 2.417\nAr Oise (distaget [waz]) a zo un departamant e norzh Bro-C'hall, tapet e anv diwar hini ar stêr Oise a dremen dreizañ. Emañ e rannvro Hauts-de-France met savet eo bet dreist-holl diwar proviñs Enez-Frañs. Beauvais eo anv ar pennlec'h anezhañ.\nArondisamantoù an Oise[kemmañ | kemmañ ar vammenn]\nTouristañ er Oise (en) (fr)\nAdtapet diwar « https://br.wikipedia.org/w/index.php?title=Oise_(departamant)&oldid=1864145 »\nKemmoù diwezhañ degaset d'ar bajenn-mañ d'an 26 Gen 2020, da 00:05.


21 a viz Eost 2015\n"Meneham, 300 ans d’histoire" – Arvest war vale Un eurvezh evit kontañ prantadoù pouezus eus buhez Menaham eus fin ar 17vet kantved betek hiziv an deiz. 6 taolenn a vo ch’oariet e galleg gant tud a vicher ha tud a youl vat eus strollad Ar Vro bagan. Arvest war vale evit an holl. Bep Gwener noz etre an 3/07 hag ar 4/09/2015 (nemet d’ar 14/08). Daou mare loc’hañ : 5e30 ha 6e noz e Ti lec’hiad…\nUn nozvezh diwar-benn buhez hag oberennoù Tangi Malmanche.\neil a viz Mae 2015\nTri fezh-c’hoari farsus evit un abadenn gant ehanoù c’hoari kanet. Ur c’hlasker-bara en arbel Pelec’h klask lojeiz er goañv pa vez yen-sklas an amzer. Ar c’hlasker-bara-mañ en deus kavet ur plas mat e ti daou vondian. O vont da welet ur pezh-c’hoari Pebezh abadenn evit mont da sellet ouzh Ar Vro Bagan er C’hwartz mar plij. Peseurt dilhad lakaat hag all… Jakez Kroc’hen o farda Kig ha Fars Pedet eo ur…\n1añ a viz Mae 2015\nGwelet e vezo perak e oa bet disklêriet ar brezel e 1914, penaos e oa eat ar soudarded hag ar vartoloded d’ober o dever evit difenn ar vro, penaos o doa ranket ar merc’hed, ar re goz, ar vugale ober al labourioù er gêr en o leac’h. Na pebez tristidigez ! Gwelet e ve-zo ive penaos e voe savet unaniez etre ar pobloù da-c’houde ar brezel 40 ha krouet Europa ar peoc’h hag ar garantez. Gant ma pado !…\neil a viz Genver 2014\nTregont vloaz zo eo dimezet Ivona Pennek gant Sezni Lagadeg. Pedet o deus mignoned da goaniañ ganto. Bremañ emaint o vont da zañsal hag evañ chopinadoù da geñver ar fest-noz. Dont a ra da soñj dezho penaos o doa graet anaoudegezh, penaos oant bet eureujet, peseurt buhez o deus bevet asambles. Gwelet vez pennadoù eus pezhioù-c’hoari, klevet kanaouennoù hag istorioù farsus. C’hoariet gant un…\n22 a viz Gouere 2011\nPenaos e voe savet Breizh, setu pezh-c’hoari Tan ha Kurun nevez Ar Vro Bagan. Teir lodenn az aio d’ober an abadenn-se : Arvorig ar Gelted o tont da vezañ Arvorig ar Romaned. Arvorig ar Romaned o tont da vezañ Breizh, da heul ar Vretoned divroet eus o enez betek Bro Arvorig. Breizh dindan beli ar Franked o tont da vezañ Rouantelez Breizh dieub, da heul emgannoù Nominoe hag e vab…\n8 a viz Gouere 2011\nIstor penniliz ar Folgoad e seizh taolenn. An abadenn leurennaozañ-mañ zo leurennet gant Goulc’han Kervella. Bodañ a ra 100 komedian ha tud a youl vat, 50 kaner ha dañser.\n5 a viz Gouere 2011\nGlenmor , Disuj Un abadenn c’hoariva, kan ha sonerezh. C’hoarierien, sonerien ha kanerien o kontañ buhez hag oberennoù Milig ar skañv-Glenmor. War ar skramm-sinema e weler poltriji ha pennadoù filmoù. Piv oa Glenmor ? Penaos eo deut da vezañ un emsaver breizhat ? Ar bloavezhioù kentañ « o fritañ laou » asambles gant al livour Alan an Nost. Penaos en doa graet anaoudegezh gant Xavier Grall e Lokireg.…\n19 a viz Ebrel 2011\nMirdi Breizh a zegemero en dro Goulc’han Kervella ur bloaz goude an arvest Divroa. Ar c’homedian ha leurenner a ren Strollad Ar Vro Bagan. Abaoe 1974 e labour ar strollad war an teatr amatour brezhonek. Un taol kaer eo gant 40 arvest krouet. Goulc’han Kervella a lako ac’hanomp da zizoloiñ an teatr e brezhoneg abaoe e c’hanedigezh…\n30 a viz Kerzu 2009\nAr yarig wenn Penaos poazhañ ur yar ? Jakez Kroc’hen ha Gwilhou Vihan n’int ket kustum da aozañ boued. Patra reoc’h, pa ne vez ket ar merc’hed er gêr ! Ar mevel laer Nag a c’hwez vat a zo gant ar frouezh ! Entremar eo ar mevel da zrebiñ anezho e-lec’h sentiñ d’e vestr. Ar c’hlasker-bara en arbel Pelec’h klask lojeiz er goañv pa vez yen-sklas an amzer. Ar c’hlasker-bara-mañ en deus kavet ur plas…\n28 a viz Kerzu 2009\nE-pad pell amzer ez eus bet aet kalz a Vretoned kuit eus o bro war lerc’h o bara, evit kaout ur vuhez welloc’h evito hag o bugale. E lodenn gentañ ar pezh-c’hoari e weler an divroadegoù renket etrezek mengleuzioù Trelaze e-kichen Angers, Bro Arc’hantina, Kanada, Kreisteiz Bro-C’hall, Pariz ha war dro… Etre dibenn an XIX vet kantved ha kreiz an XX vet. N’o deus ket bet kavet bep tro an eürusted edont…\nPlougerne Staj c’hoariva evit ar vugale Ar Vro Bagan


Bannieloù Stadoù ar bed - Wikipedia\nAmañ e vo kavet bannieloù Stadoù pe riezoù ar bed, hervez urzh al lizherenneg.\nDa ziwall 'zo: broioù 'zo, evel ar Rouantelezh-Unanet, o deus bannieloù dishañval war vor, koulz evit al listri sivil pe al listri brezel. Kit da welet: Bannieloù Stadoù ar bed war vor.\nGallout a reer digemmañ c’hwec’h seurt bannieloù hervez o implij:\nAr banniel sivil war zouar, a c'hall bezañ implijet gant n'eus forzh piv;\nAr banniel stad war zouar, a vez implijet gant ar gouarnamant, ar velestradurezh, ar c'hannatioù... (ar re-mañ eo a zo skeudennet amañ)\nAr banniel arme war zouar, a vez implijet gant an arme;\nAr bannieloù sivil war vor, a c'hall bezañ implijet gant n'eus forzh piv war ar bigi hag al listri, hag er porzhioù-mor;\nAr bannieloù stad war vor (listri ar gouarnamant);\nAr bannieloù evit an arme-vor (morlu);\nA-wechoù c'hoazh e vez bannieloù ispisial evit an arme-aer (aerlu).\nEn ur bern broioù ne vez lakaet tamm kemm ebet etre an degouezhioù-se, evel e Frañs, pe ar Stadoù-Unanet, e reoù all avat ez eus pep a vanniel evit pep hini eus an degouezhioù-se (evel er Rouantelezh-Unanet, pe evit hini pe hini eus an degouezhioù-se (Japan, Rusia...). A-wechoù e c'hallont bezañ dishañval-kenañ evel evit Malta da skouer.\nAr bannieloù Stad eo a zo skeudennet amañ. Alies-mat ez int hañval-mik ouzh ar bannieloù broadel.\nEn un nebeud broioù (Alamagn, Polonia…) eo ar banniel broadel ar banniel Stad, daoust ma'z eus ivez ur banniel Stad (gant ardamezioù ar vro) hag a vez implijet gant aozadurioù 'zo hepken (en degouezh-mañ eo diskouezet ar banniel broadel war ar bajenn-mañ).\nEn Amerika latin e vez kemm alies etre ar banniel broadel hag ar banniel Stad, war hemañ diwezhañ e vez ouzhpennet an ardamezioù Stad;\nE Skandinavia e vez alies disheñvel ar banniel Stad diouzh ar banniel broadel (dre ar stumm: stumm ul lost pik), pe gant ardamezioù (Finland).\nAr Stadoù de facto a zo lec'hiet e traoñ ar bajenn.\nGwelet ivez Bannieloù tiriadoù ar bed.\n26 Stadoù ha n'int ket degemeret gant ar gumuniezh etrebroadel\nBanniel Antigua ha Barbuda\nBanniel Aod an Olifant\nBanniel stad Aostria\nBanniel Arabia Saoudat\nBanniel state Bolivia\nBanniel Bosnia ha Herzegovina\nBanniel Burkina Faso\nBanniel stad Costa Rica\nBanniel ar Republik Dominikan\nan Emirelezhioù Arab Unanet\nBanniel ar Filipinez\nBanniel stad Finland\nBanniel Ginea ar C'heheder\nBanniel stad Haiti\nBanniel stad Island\nBanniel an Izelvroioù\nBanniel Kab Glas\nBanniel Republik Demokratel Kongo\nBanniel Republik Kongo\nBanniel RDP Korea\nBanniel Republik Korea\nBanniel ar Republik Kreizafrikan\nBanniel Inizi Marshall\nBanniel stad Norvegia\nBanniel Papoua Ginea-Nevez\nBanniel stad Perou\nBanniel ar Rouantelezh-Unanet\nBanniel Republik Sahara ar C'hornaoueg\nBanniel Saint Kitts ha Nevis\nBanniel Santez Lusia\nBanniel Sant-Visant hag ar Grenadinez\nBanniel Inizi Salomon\nBanniel San Marino\nBanniel São Tomé ha Príncipe\nBanniel stad Serbia\nBanniel Sierra Leone\nBanniel Republik pobl Sina\nBanniel Soudan ar Su\nBanniel Sri Lanka\nBanniel Stadoù-Unanet Amerika\nBanniel ar Republik Tchek\nBanniel Timor ar Reter\nBanniel Trinidad ha Tobago\nBanniel ar Vatikan\nBanniel Viêt Nam\nStadoù ha n'int ket degemeret gant ar gumuniezh etrebroadel[kemmañ | kemmañ ar vammenn]\nBanniel RT Kiprenez an Hanternoz\nAdtapet diwar « https://br.wikipedia.org/w/index.php?title=Bannieloù_Stadoù_ar_bed&oldid=1883041 »\nKemmoù diwezhañ degaset d'ar bajenn-mañ d'an 11 Eos 2020, da 07:00.


Makor Rishon (מקור ראשון en hebraeg, da lavaret eo "mammenn gentañ") a zo ur gazetenn hebraek pemdeziek a vez embannet e Tel Aviv, en Israel. Lavaret e vez ez eo ur gazetenn ma kaver mennozhioù broadelour, relijiel ha mirour.\nLod brasañ lennerien Makor Rishon a zo koumananterien. War ar sizhun e vez embannet e stumm un tabloid, ha brasoc'h eo ment embannadur an dibenn-sizhun, a vez embannet da Wener. Amnon Lord eo a zo penn ar gazetenn. Ur gazetenner hag ur skrivagner a oar eus ar vicher eo, stagañ a reas ganti pa voe ezel eus Peoc'h bremañ, ha d'ar mare-se e rae war-dro kazetenn sihuniek ar strollad-se, hag a oa anvet Koteret Rashit. Aet eo da get abaoe. Lord a cheñchas mennozhioù goude Emglevioù Oslo. En e bennadoù-stur hag en e bennadoù ec'h embann alies e sav a-du gant Benjamin Netanyahu, evel ma c'hoarvezas da vare dilennadegoù 2006.\nDiaesterioù hag adkrouiñ[kemmañ | kemmañ ar vammenn]\nGoude kudennoù ekonomikel e voe adkrouet ar gazetenn e 1999 ha strivet e voe da stabilaat kontoù ar gazetenn ha da greskiñ an niver a lennerien. Embannet e voe ar gazetenn e stumm un tabloid, enni div lodenn : dielfennañ politikel ha pennadoù hir.\nE dibenn 2003 e voe prenet Makor Rishon gant Hirsch Media. Hag e 2005 e voe kemmet ar gazetenn : keleier war follennoù bras, ha seizh stagadenn sizhuniek : politikerezh, magazin, armerzh, sportoù, ur magazin evit ar vugale, hag unan all ma kaver sevenadur, lennegezh ha yuzevegezh. Diwar ar 25 a viz Ebrel 2007 e voe adembannet Makor Rishon bemdez. Er memes mare e voe paouezet gant embannadur pemdeziek HaTzofe (perc'hennet ivez gant Hirsch Media) hag e teuas da vezañ ur stagadenn relijiel ouzhpennet da Makor Rishon e-pad an dibennoù-sizhun.\nLec'hienn Makor Rishon\nAdtapet diwar « https://br.wikipedia.org/w/index.php?title=Makor_Rishon&oldid=1821749 »


Emvod Ai’ta! Treger digwener e Lannuon\nKentañ emvod Ai’ta! Treger d’ar gwener 21 a viz Du e tavarn ar Valserezed e Lannuon. Emgav da 7 eur 30. War ar stern : – troaid Nedeleg Ai’ta! – dazont stourm an SNCF – poentoù all Digor d’an holl, deuit niverus !\nTrouz e Plouared evit bezañ klevet !\nDa geñver lid-digoradur ti-gar Plouared, dimeurzh noz, eo deuet stourmerien ha mignoned strollad Ai’ta! da embann o fulor ruz. Rak ur wech c’hoazh e vez graet goap ouzh ar vrezhonegerien gant an SNCF hag ar bolitikerien. Gant an oberenn difeulz-mañ e fell d’ar merc’hed hag ar paotred o rochedoù orañjez embann sklaer ne tegemerint ket ne […]\nTrouz evit digoradur ti-gar Plouared\nD’ar meurzh 4 a viz Du e oa raktreset “digoradur” ti-gar Plouared, ha deuet eo strollad Ai’ta! da embann pegen furloret e oa, gant binviji trouzus a bep seurt : goude kazi dek vloaz a bedagogiezh evit goulenn brezhoneg en tiez-gar eo erru skuizh ar stourmerien o roched orañjez gant ar goap a ra SNCF […]\nHa bremañ, peseurt plas evit ar brezhoneg e ti-gar Plouared ?\nTregont stourmer deus Ai’ta ! ha mignoned d’ar strollad a oa en em gavet e ti-gar Plouared disul goude kreisteiz evit sachañ evezh pennoù bras an SNCF hag ar vro war ar plas a zo da reiñ d’ar brezhoneg ennañ, rak a-benn nebeut e vo achu gant al labourioù reneveziñ. Pedet e oa an implijidi hag […]\nDiskouezadeg “Ar brezhoneg war an hent mat !” disul e ti-gar Plouared !\nLID-DIGERIÑ AN DISKOUEZADEG “AR BREZHONEG WAR AN HENT MAT!” D’AR SUL 19 A VIZ HERE DA 3 EUR G.K. E TI-GAR PLOUARED Ne ouier ket c’hoazh hag ur plas dereat a vo roet d’ar brezhoneg e ti-gar nevez Plouared… daoust d’al labourioù bezañ damachu ennañ ha daoust d’ar goulennoù stank a zo bet savet gant an […]